CELEX: 32020D0637
Language: el
Date: 2020-04-27 00:00:00
Title: Απόφαση (ΕΕ) 2020/637 της Ευρωπαϊκής Κεντρικής Τράπεζας της 27ης Απριλίου 2020 σχετικά με τις διαδικασίες πιστοποίησης των φορέων παραγωγής στοιχείων ασφαλείας του ευρώ και στοιχείων του ευρώ (ΕΚΤ/2020/24) (αναδιατύπωση)

12.5.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 149/12
               
            
         ΑΠΟΦΑΣΗ (ΕΕ) 2020/637 ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ
         της 27ης Απριλίου 2020
         σχετικά με τις διαδικασίες πιστοποίησης των φορέων παραγωγής στοιχείων ασφαλείας του ευρώ και στοιχείων του ευρώ (ΕΚΤ/2020/24)
         (αναδιατύπωση)
         ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 128 παράγραφος 1,
         Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως τα άρθρα 12.1, 16 και 34.3,
         Έχοντας υπόψη τον κανονισμό (ΕΚ) αριθ. 2532/98 του Συμβουλίου, της 23ης Νοεμβρίου 1998, σχετικά με τις εξουσίες της Ευρωπαϊκής Κεντρικής Τράπεζας για την επιβολή κυρώσεων (1), και ιδίως το άρθρο 2,
         Εκτιμώντας τα ακόλουθα:
         
                     (1)
                  
                  
                     H απόφαση ΕΚΤ/2013/54 (2) έχει τροποποιηθεί επί της ουσίας επανειλημμένα (3). Καθώς πρόκειται να τροποποιηθεί περαιτέρω, θα πρέπει να αναδιατυπωθεί για λόγους σαφήνειας.
                  
               
                     (2)
                  
                  
                     Με βάση την εμπειρία της Ευρωπαϊκής Κεντρικής Τράπεζας (ΕΚΤ) από την εφαρμογή της απόφασης ΕΚΤ/2013/54 κρίνεται απαραίτητη η απλοποίηση του συστήματος πιστοποίησης με την κατάργηση του σταδίου αξιολόγησης στο πλαίσιο της προσωρινής πιστοποίησης και τη θέσπιση ενιαίας διαδικασίας αξιολόγησης ενός σταδίου.
                  
               
                     (3)
                  
                  
                     Η ΕΚΤ αποδίδει ύψιστη σημασία στη δεοντολογική συμπεριφορά των πιστοποιημένων φορέων παραγωγής και των ελεγχόντων φορέων τους, οι οποίοι πρέπει ανεξαιρέτως να ασκούν τις επιχειρηματικές τους δραστηριότητες σύμφωνα με τα υψηλότερα πρότυπα επαγγελματικής δεοντολογίας. Επομένως, και η δεοντολογική συμπεριφορά θα πρέπει να αποτελεί μέρος των προδιαγραφών πιστοποίησης, πέραν των προδιαγραφών ασφαλείας, ποιότητας, περιβάλλοντος και υγείας και ασφάλειας.
                  
               
                     (4)
                  
                  
                     Μέρος των προδιαγραφών πιστοποίησης αποτελούν και οι προδιαγραφές ασφαλείας. Για λόγους ασφάλειας δικαίου και σαφήνειας οι επιθεωρήσεις και οι ειδικοί έλεγχοι ασφαλείας εθνικών κεντρικών τραπεζών που σχετίζονται με τις προδιαγραφές αυτές θα πρέπει να αποτυπωθούν σε ξεχωριστή απόφαση και να παύσουν να ρυθμίζονται στην παρούσα.
                  
               
                     (5)
                  
                  
                     Μέρος των προδιαγραφών πιστοποίησης αποτελούν επίσης οι προδιαγραφές περιβάλλοντος και υγείας και ασφάλειας. Για λόγους ασφάλειας δικαίου η υποχρέωση των πιστοποιημένων εκτυπωτικών εργοστασίων να διενεργούν αναλύσεις χημικών ουσιών και στοιχείων σε έτοιμα τραπεζογραμμάτια ευρώ και να υποβάλλουν στην ΕΚΤ τα συναφή πορίσματα θα πρέπει να αποτυπωθεί σε ξεχωριστή απόφαση και να παύσει να ρυθμίζεται στην παρούσα.
                  
               
                     (6)
                  
                  
                     Για τους λόγους αυτούς η απόφαση ΕΚΤ/2013/54 θα πρέπει να καταργηθεί και να αντικατασταθεί από την παρούσα. Προς διασφάλιση της ομαλής μετάβασης από τις ισχύουσες διαδικασίες πιστοποίησης σε εκείνες που εισάγονται με την παρούσα απόφαση θα πρέπει να προβλεφθεί μεταβατική περίοδος δώδεκα μηνών και να θεσπιστεί μεταβατική περίοδος 30 μηνών για τις νέες διατάξεις περί δεοντολογικής συμπεριφοράς. Με τον τρόπο αυτό οι πιστοποιημένοι φορείς παραγωγής θα είναι σε θέση να λάβουν όλα τα αναγκαία μέτρα ενόψει της συμμόρφωσής τους με τις συναφείς προδιαγραφές πιστοποίησης και τις υποχρεώσεις που ορίζονται στην παρούσα απόφαση,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         ΕΝΟΤΗΤΑ I
         
            ΓΕΝΙΚΕΣ ΔΙΑΤΑΞΕΙΣ
         
         
            Άρθρο 1
            Ορισμοί
            Για τους σκοπούς της παρούσας απόφασης νοούνται ως:
            
                        1)
                     
                     
                        «προπαρασκευή»: η μετατροπή του βασικού σχεδίου τραπεζογραμματίου ευρώ σε διαμορφωμένο σχέδιο, ο διαχωρισμός χρωμάτων, η γράμμωση, η χρήση εκτυπωτικών πλακών και η προετοιμασία διαμορφωμένων σχεδίων και πρωτοτύπων για προτεινόμενα επιμέρους στοιχεία των βασικών αυτών σχεδίων·
                     
                  
                        2)
                     
                     
                        «φορέας παραγωγής»: νομική οντότητα δυνάμενη να ασκεί δραστηριότητα στοιχείου ασφαλείας του ευρώ ή δραστηριότητα στοιχείου του ευρώ, πλην των οντοτήτων που μετέχουν αποκλειστικά στη μεταφορά ή καταστροφή στοιχείων ασφαλείας του ευρώ·
                     
                  
                        3)
                     
                     
                        «δραστηριότητα στοιχείου ασφαλείας του ευρώ»: η προπαρασκευή, η παραγωγή, η επεξεργασία, η καταστροφή, η αποθήκευση, η ανάλυση, η εσωτερική μετακίνηση στοιχείων ασφαλείας του ευρώ στις εγκαταστάσεις μονάδας παραγωγής ή η μεταφορά στοιχείων ασφαλείας του ευρώ·
                     
                  
                        4)
                     
                     
                        «δραστηριότητα στοιχείου του ευρώ»: η παραγωγή στοιχείου του ευρώ·
                     
                  
                        5)
                     
                     
                        «μονάδα παραγωγής»: εγκατάσταση χρησιμοποιούμενη ή δυνάμενη να χρησιμοποιηθεί από φορέα παραγωγής για την άσκηση δραστηριότητας στοιχείου ασφαλείας του ευρώ ή δραστηριότητας στοιχείου του ευρώ·
                     
                  
                        6)
                     
                     
                        «στοιχείο ασφαλείας του ευρώ»: οποιοδήποτε εκ των ακολούθων στοιχείων: α) έτοιμο τραπεζογραμμάτιο ευρώ• β) εν μέρει εκτυπωμένο τραπεζογραμμάτιο ευρώ• γ) έτοιμο χαρτί τραπεζογραμματίων ευρώ• δ) ημιτελές χαρτί τραπεζογραμματίων ευρώ• ε) μελάνη ασφαλείας χρησιμοποιούμενη για την παραγωγή τραπεζογραμματίων ευρώ ή χαρτιού τραπεζογραμματίων ευρώ• στ) αλουμίνιο και νήμα χρησιμοποιούμενα για την παραγωγή χαρτιού τραπεζογραμματίων ευρώ• ζ) χρωστική ασφαλείας• η) αισθητήρας ασφαλείας• θ) τραπεζογραμμάτιο ευρώ παραγόμενο προς αντικατάσταση τραπεζογραμματίου ευρώ που έχει τεθεί σε κυκλοφορία ή που αποσύρεται από την κυκλοφορία• ι) κάθε επιμέρους στοιχείο ή συναφής πληροφορία που καθορίζονται από την ΕΚΤ σε ξεχωριστή πράξη και των οποίων η ασφάλεια απαιτείται να διαφυλάσσεται, καθώς η απώλεια, η κλοπή ή η χωρίς άδεια δημοσίευσή τους μπορεί να προσβάλει το κύρος των τραπεζογραμματίων ευρώ ως μέσου πληρωμών·
                     
                  
                        7)
                     
                     
                        «στοιχείο του ευρώ»: οποιοδήποτε εκ των ακόλουθων στοιχείων: α) έτοιμο τραπεζογραμμάτιο ευρώ• β) εν μέρει εκτυπωμένο τραπεζογραμμάτιο ευρώ• γ) έτοιμο χαρτί τραπεζογραμματίων ευρώ• δ) ημιτελές χαρτί τραπεζογραμματίων ευρώ• ε) μελάνη χρησιμοποιούμενη για την παραγωγή τραπεζογραμματίων ευρώ ή χαρτιού τραπεζογραμματίων ευρώ• στ) αλουμίνιο και νήμα χρησιμοποιούμενα για την παραγωγή χαρτιού τραπεζογραμματίων ευρώ·
                     
                  
                        8)
                     
                     
                        «πιστοποίηση»: άδεια χορηγούμενη με απόφαση της ΕΚΤ σε φορέα παραγωγής για την άσκηση δραστηριότητας στοιχείου ασφαλείας του ευρώ ή δραστηριότητας στοιχείου του ευρώ σε συγκεκριμένη μονάδα παραγωγής·
                     
                  
                        9)
                     
                     
                        «πιστοποιημένος φορέας παραγωγής»: φορέας παραγωγής που έχει λάβει πιστοποίηση βάσει της παρούσας απόφασης·
                     
                  
                        10)
                     
                     
                        «εθνική κεντρική τράπεζα» (ΕθνΚΤ): εθνική κεντρική τράπεζα κράτους μέλους με νόμισμα το ευρώ·
                     
                  
                        11)
                     
                     
                        «αρμόδια εθνική κεντρική τράπεζα (ΕθνΚΤ)»: ΕθνΚΤ η οποία έχει υποβάλει παραγγελία παραγωγής τραπεζογραμματίων ευρώ·
                     
                  
                        12)
                     
                     
                        «προδιαγραφή πιστοποίησης»: κάθε προδιαγραφή ασφαλείας, ποιότητας, περιβάλλοντος, υγείας και ασφάλειας, δεοντολογίας ή εγκατάστασης και κάθε άλλη υποχρέωση οριζόμενη στην παρούσα απόφαση ή σε άλλη συναφή νομική πράξη, με τις οποίες η ΕΚΤ απαιτεί τη συμμόρφωση φορέα παραγωγής ενόψει της άσκησης από αυτόν δραστηριότητας στοιχείου ασφαλείας του ευρώ ή δραστηριότητας στοιχείου του ευρώ·
                     
                  
                        13)
                     
                     
                        «εμπιστευτική πληροφορία της ΕΚΤ»: κάθε προδιαγραφή πιστοποίησης, συναφές αρχείο (ανεξαρτήτως του μέσου αποθήκευσής του) ή πληροφορία τεχνικής ή/και εμπορικής φύσης που αποτελεί πληροφορία αποκλειστικής εκμετάλλευσης και φέρει διαβάθμιση «ECB-Confidential» («ΕΚΤ-Εμπιστευτικό»)·
                     
                  
                        14)
                     
                     
                        «διαδικασία πιστοποίησης»: διαδικασία αξιολόγησης της συμμόρφωσης φορέα παραγωγής με τις προδιαγραφές πιστοποίησης της παρούσας απόφασης τόσο στο πλαίσιο της υποβολής αιτήματος πιστοποίησης όσο και κατά τη διάρκεια ισχύος χορηγηθείσας πιστοποίησης, η οποία σε περίπτωση μη συμμόρφωσης μπορεί να οδηγήσει στην επιβολή κυρώσεων, συμπεριλαμβανομένων των χρηματικών ποινών·
                     
                  
                        15)
                     
                     
                        «προδιαγραφή δεοντολογίας»: οποιαδήποτε υποχρέωση του άρθρου 4 της παρούσας απόφασης·
                     
                  
                        16)
                     
                     
                        «προδιαγραφή εγκατάστασης»: οποιαδήποτε υποχρέωση του άρθρου 3 παράγραφος 1 στοιχείο γ) της παρούσας απόφασης·
                     
                  
                        17)
                     
                     
                        «πιστοποιητικό»: έγγραφο εκδιδόμενο από ανεξάρτητο φορέα πιστοποίησης ο οποίος έχει πιστοποιηθεί από εθνική αρχή πιστοποίησης και του οποίου οι πιστοποιήσεις αναγνωρίζονται στο κράτος μέλος εγκατάστασης του φορέα παραγωγής·
                     
                  
                        18)
                     
                     
                        «σύστημα διαχείρισης»: το πλαίσιο πολιτικών, ρυθμίσεων και διαδικασιών που εφαρμόζει φορέας παραγωγής προς διασφάλιση της συμμόρφωσής του με το σύνολο των προδιαγραφών πιστοποίησης·
                     
                  
                        19)
                     
                     
                        «μέτρο»: κάθε ενέργεια φορέα παραγωγής που αποβλέπει στη συμμόρφωσή του με τις προδιαγραφές πιστοποίησης·
                     
                  
                        20)
                     
                     
                        «εξωδίκτυο τραπεζογραμματίων της ΕΚΤ»: σύστημα πληροφορικής το οποίο έχει δημιουργήσει και διαχειρίζεται η ΕΚΤ με σκοπό την παροχή πληροφοριών σχετικών με τις προδιαγραφές πιστοποίησης και το οποίο είναι προσβάσιμο στους πιστοποιημένους φορείς παραγωγής·
                     
                  
                        21)
                     
                     
                        «καταστροφή»: ενέργεια ή διαδικασία που σκοπό έχει να καταστήσει ορισμένο στοιχείο ασφαλείας του ευρώ άνευ πρακτικής χρησιμότητας για τους παραχαράκτες·
                     
                  
                        22)
                     
                     
                        «ελέγχων φορέας»: οποιοδήποτε διοικητικό, διευθυντικό ή εποπτικό όργανο φορέα παραγωγής ή οποιοδήποτε νομικό πρόσωπο κατά την έννοια του άρθρου 5 παράγραφος 4 της απόφασης-πλαίσιο 2008/841/ΔΕΥ (4), δυνάμενο να εκπροσωπεί, να λαμβάνει αποφάσεις ή να ασκεί έλεγχο σε σχέση με τον φορέα παραγωγής·
                     
                  
                        23)
                     
                     
                        «εγκληματική οργάνωση»: εγκληματική οργάνωση κατά τον ορισμό του άρθρου 1 σημείο 2 της απόφασης-πλαίσιο 2008/841/ΔΕΥ·
                     
                  
                        24)
                     
                     
                        «ενεργητική και παθητική δωροδοκία»: ενεργητική και παθητική δωροδοκία κατά την έννοια του άρθρου 2 παράγραφος 1 της απόφασης-πλαίσιο 2003/568/ΔΕΥ (5)·
                     
                  
                        25)
                     
                     
                        «απάτη»: α) η χρήση ή υποβολή ανακριβών ή ελλιπών δηλώσεων ή εγγράφων, με αποτέλεσμα την αχρεώστητη είσπραξη ή παρακράτηση κεφαλαίων, η αποσιώπηση πληροφοριών κατά παράβαση ειδικής υποχρέωσης, με τα αυτά αποτελέσματα, η μη κατά προορισμό χρήση αυτών των κεφαλαίων, για σκοπούς άλλους από αυτούς για τους οποίους χορηγήθηκαν αρχικά· β) όσον αφορά τα έσοδα, κάθε εκ προθέσεως πράξη ή παράλειψη σχετικά με τη χρήση ή την υποβολή πλαστών, ανακριβών ή ελλιπών δηλώσεων ή εγγράφων, με αποτέλεσμα την παράνομη μείωση των πόρων, η αποσιώπηση πληροφοριών κατά παράβαση ειδικής υποχρέωσης, με τα αυτά αποτελέσματα, η μη κατά προορισμό χρήση ενός νόμιμα αποκτηθέντος πλεονεκτήματος με τα αυτά αποτελέσματα·
                     
                  
                        26)
                     
                     
                        «τρομοκρατικό έγκλημα»: τρομοκρατικό έγκλημα κατά την έννοια του άρθρου 3 της οδηγίας (ΕΕ) 2017/541 του Ευρωπαϊκού Κοινοβουλίου και του Συμβουλίου (6)·
                     
                  
                        27)
                     
                     
                        «νομιμοποίηση εσόδων από παράνομες δραστηριότητες»: νομιμοποίηση εσόδων από παράνομες δραστηριότητες κατά την έννοια του άρθρου 1 παράγραφοι 3 και 4 της οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου (7)·
                     
                  
                        28)
                     
                     
                        «εμπορία ανθρώπων»: εμπορία ανθρώπων κατά την έννοια του άρθρου 2 της οδηγίας (ΕΕ) 2011/36/ΕΕ του Ευρωπαϊκού Κοινοβουλίου και του Συμβουλίου (8)·
                     
                  
                        29)
                     
                     
                        «παραγωγή μελάνης»: η παρασκευή μελάνης με μείξη και άλεση πρώτων υλών και/ή βάσης μελάνης, η οποία μπορεί να χρησιμοποιηθεί άμεσα στην εκτύπωση τραπεζογραμματίων ευρώ. Αυτή η διαδικασία παρασκευής δεν περιλαμβάνει την προσθήκη στη μελάνη συγκεκριμένων συστατικών από τυπογράφους ή φορείς παραγωγής χαρτιού τραπεζογραμματίων ευρώ, όταν η προσθήκη αντιστοιχεί σε λιγότερο από το 12% του βάρους της αρχικής μελάνης και αποκλειστικός της σκοπός είναι να καταστεί δυνατή η επεξεργασία της μελάνης σύμφωνα με προκαθορισμένη διαμόρφωση, να προσαρμοστεί η ρεολογία ή η απόχρωσή της ή να βελτιωθεί η διαδικασία ξήρανσής της·
                     
                  
                        30)
                     
                     
                        «αναγνωριστικός κωδικός νομικής οντότητας» (Legal Entity Identifier - LEI): αλφαριθμητικός κωδικός αναφοράς που εκδίδεται σύμφωνα με το πρότυπο ISO 17442 και αποδίδεται σε νομική οντότητα·
                     
                  
                        31)
                     
                     
                        «ανεξάρτητος ελεγκτής»: εσωτερική υπηρεσία ΕθνΚΤ ή αναγνωρισμένη οντότητα η οποία διαθέτει αρμοδιότητα αξιολόγησης και πιστοποίησης της συμβατότητας του προγράμματος εταιρικής συμμόρφωσης του φορέα παραγωγής με τις αρχές, τους κανόνες και τις διαδικασίες δεοντολογίας και είναι ανεξάρτητη από τον πιστοποιημένο φορέα παραγωγής·
                     
                  
                        32)
                     
                     
                        «επιθεώρηση»: διαδικασία αξιολόγησης της συμμόρφωσης φορέα παραγωγής με τις προδιαγραφές πιστοποίησης, η οποία λαμβάνει τη μορφή επιτόπιας επιθεώρησης ή εξ αποστάσεως επιθεώρησης και ολοκληρώνεται με την εκπόνηση έκθεσης πορισμάτων της αξιολόγησης·
                     
                  
                        33)
                     
                     
                        «επιτόπια επιθεώρηση»: επιθεώρηση διενεργούμενη από την ΕΚΤ σε μονάδα παραγωγής·
                     
                  
                        34)
                     
                     
                        «εξ αποστάσεως επιθεώρηση»: επιθεώρηση διενεργούμενη από την ΕΚΤ εκτός των εγκαταστάσεων μονάδας παραγωγής μέσω της αξιολόγησης στοιχείων τεκμηρίωσης που υποβάλλει φορέας παραγωγής κατόπιν σχετικού αιτήματος·
                     
                  
                        35)
                     
                     
                        «εργάσιμη ημέρα»: κάθε ημέρα, πλην Σαββάτου, Κυριακής και επίσημης αργίας της ΕΚΤ, όπως αυτή δημοσιεύεται στον δικτυακό τόπο της ΕΚΤ ·
                     
                  
                        36)
                     
                     
                        «σημαντική περίπτωση μη συμμόρφωσης»: οποιαδήποτε εκ των ακόλουθων περιπτώσεων:
                        
                                    α)
                                 
                                 
                                    περίπτωση μη συμμόρφωσης η οποία είτε είχε ή θα μπορούσε να είχε είτε έχει ή θα μπορούσε να έχει άμεσες, σοβαρές και δυσμενείς επιπτώσεις στη συμμόρφωση πιστοποιημένου φορέα παραγωγής με τις προδιαγραφές πιστοποίησης αναφορικά με δραστηριότητα στοιχείου του ευρώ ή δραστηριότητα ασφαλείας στοιχείου του ευρώ·
                                 
                              
                                    β)
                                 
                                 
                                    συρροή περιπτώσεων μη συμμόρφωσης οι οποίες, αν και μεμονωμένα δεν θα χαρακτηρίζονταν σημαντικές, λόγω της ταυτόχρονης ή κατ’ επανάληψη συνδρομής τους στο πλαίσιο συγκεκριμένης διαδικασίας, παράγουν ή παρήγαγαν άμεσες, σοβαρές και δυσμενείς επιπτώσεις.
                                 
                              
                  
         
            Άρθρο 2
            Αρχές πιστοποίησης
            
               1.   Κάθε φορέας παραγωγής επιτρέπεται να ασκεί δραστηριότητα στοιχείου ασφαλείας του ευρώ ή δραστηριότητα στοιχείου του ευρώ αποκλειστικά στη μονάδα παραγωγής για την οποία έχει λάβει πιστοποίηση από την ΕΚΤ σύμφωνα με το άρθρο 7.
            
            
               2.   Κάθε πιστοποιημένος φορέας παραγωγής μπορεί να παράγει ή να προμηθεύει στοιχεία ασφαλείας του ευρώ ή στοιχεία του ευρώ μόνο εάν έχει λάβει σχετική άδεια από την ΕΚΤ ή σε εκτέλεση παραγγελίας που έχει υποβληθεί από οποιοδήποτε από τα ακόλουθα πρόσωπα:
               
                           α)
                        
                        
                           άλλον πιστοποιημένο φορέα παραγωγής που χρειάζεται τα στοιχεία ασφαλείας του ευρώ ή τα στοιχεία του ευρώ για δική του δραστηριότητα στοιχείου ασφαλείας του ευρώ ή δραστηριότητα στοιχείου του ευρώ·
                        
                     
                           β)
                        
                        
                           αρμόδια ΕθνΚΤ·
                        
                     
                           γ)
                        
                        
                           μελλοντική ΕθνΚΤ του Ευρωσυστήματος, με την επιφύλαξη απόφασης του διοικητικού συμβουλίου·
                        
                     
                           δ)
                        
                        
                           την ΕΚΤ.
                        
                     
            
               3.   Κάθε πιστοποιημένος φορέας παραγωγής μπορεί να ασκεί δραστηριότητα στοιχείου ασφαλείας του ευρώ ή δραστηριότητα στοιχείου του ευρώ σε άλλη μονάδα παραγωγής, υπό την προϋπόθεση ότι η ΕΚΤ προηγουμένως αξιολογεί τη συμμόρφωσή του με το σύνολο των προδιαγραφών πιστοποίησης σε σχέση με την εν λόγω μονάδα παραγωγής και του χορηγεί τη σχετική πιστοποίηση για την άσκηση της δραστηριότητας στη μονάδα αυτή.
            
            
               4.   Κατά την αξιολόγηση των αιτημάτων πιστοποίησης φορέων παραγωγής ή της συμμόρφωσής τους με τις προδιαγραφές πιστοποίησης η ΕΚΤ τηρεί τις αρχές της ίσης μεταχείρισης και της διαφάνειας. Ειδικότερα, η αξιολόγηση της ΕΚΤ δεν πρέπει να οδηγεί σε προνομιακή μεταχείριση ή να παρέχει ανταγωνιστικό πλεονέκτημα σε συγκεκριμένο φορέα παραγωγής.
            
            
               5.   Μέσω του εξωδικτύου τραπεζογραμματίων της η ΕΚΤ ενημερώνει τους πιστοποιημένους φορείς παραγωγής για τυχόν επικαιροποιήσεις των προδιαγραφών πιστοποίησης όσον αφορά τη δραστηριότητα στοιχείου ασφαλείας του ευρώ και/ή τη δραστηριότητα στοιχείου του ευρώ για την οποία έχουν λάβει πιστοποίηση.
            
            
               6.   Οι πιστοποιημένοι φορείς παραγωγής υποχρεούνται να μεταχειρίζονται τις εμπιστευτικές πληροφορίες της ΕΚΤ σύμφωνα με το καθεστώς εμπιστευτικότητας που η τελευταία εφαρμόζει και δημοσιεύει στο εξωδίκτυό της.
            
            
               7.   Η ΕΚΤ μπορεί να ανταλλάσσει με τις ΕθνΚΤ κάθε συναφή πληροφορία που λαμβάνει από πιστοποιημένους φορείς παραγωγής.
            
            
               8.   Μόνο πιστοποιημένοι φορείς παραγωγής νομιμοποιούνται να συμμετέχουν σε διαδικασίες δημοπράτησης με αντικείμενο στοιχεία ασφαλείας του ευρώ ή στοιχεία του ευρώ.
            
            
               9.   Απαγορεύεται σε πιστοποιημένους φορείς παραγωγής να μεταβιβάζουν ή να εκχωρούν την πιστοποίησή τους σε θυγατρικές τους, συνδεδεμένες εταιρείες ή τρίτους χωρίς την πρότερη γραπτή συγκατάθεση της ΕΚΤ.
            
            
               10.   Όλες οι διαδικασίες πιστοποίησης διεκπεραιώνονται στην αγγλική γλώσσα, εκτός εάν εξαιρετικές περιστάσεις αναγόμενες στην ακολουθούμενη διαδικασία ή στο αντικείμενο της σύμβασης επιτάσσουν τη χρήση διαφορετικής γλώσσας.
            
            
               11.   Τυχόν έξοδα και συναφείς ζημίες από την εφαρμογή της παρούσας απόφασης βαρύνουν τους φορείς παραγωγής.
            
         
         
            Άρθρο 3
            Προδιαγραφές πιστοποίησης
            
               1.   Κάθε πιστοποιημένος φορέας παραγωγής υποχρεούται να συμμορφώνεται με όλες τις ακόλουθες προδιαγραφές πιστοποίησης:
               
                           α)
                        
                        
                           τις προδιαγραφές ασφαλείας, ποιότητας, περιβάλλοντος και υγείας και ασφάλειας, οι οποίες ορίζονται στην παρούσα απόφαση ή σε άλλη συναφή νομική πράξη, με τις οποίες η ΕΚΤ απαιτεί τη συμμόρφωση του εν λόγω φορέα παραγωγής ενόψει της άσκησης δραστηριότητας στοιχείου ασφαλείας του ευρώ ή δραστηριότητας στοιχείου του ευρώ·
                        
                     
                           β)
                        
                        
                           τις προδιαγραφές δεοντολογίας του άρθρου 4·
                        
                     
                           γ)
                        
                        
                           τις ακόλουθες προδιαγραφές εγκατάστασης:
                           
                                       i)
                                    
                                    
                                       εγκατάσταση της μονάδας παραγωγής σε κράτος μέλος της Ένωσης ή της Ευρωπαϊκής Ζώνης Ελεύθερων Συναλλαγών (ΕΖΕΣ), εάν ο φορέας παραγωγής δεν είναι εκτυπωτικό εργοστάσιο· ή
                                    
                                 
                                       ii)
                                    
                                    
                                       εγκατάσταση της μονάδας παραγωγής σε κράτος μέλος της Ένωσης, εάν ο φορέας παραγωγής είναι εκτυπωτικό εργοστάσιο·
                                    
                                 
                     
                           δ)
                        
                        
                           κατοχή πιστοποιητικού στο οποίο αναφέρεται ότι τα συστήματα διαχείρισης που ο εν λόγω φορέας διαθέτει στην οικεία μονάδα παραγωγής για την άσκηση της δραστηριότητας στοιχείου ασφαλείας του ευρώ ή της δραστηριότητας στοιχείου του ευρώ πληρούν τις προδιαγραφές όλων των ακόλουθων προτύπων:
                           
                                       i)
                                    
                                    
                                       του προτύπου ISO 9001·
                                    
                                 
                                       ii)
                                    
                                    
                                       του προτύπου ISO 14001·
                                    
                                 
                                       iii)
                                    
                                    
                                       του προτύπου ISO 45001 ή του προτύπου ISO 18001 της σειράς αξιολόγησης της υγείας και ασφάλειας στην εργασία (OHSAS) έως την 11η Μαρτίου 2021, και εν συνεχεία μόνο του προτύπου ISO 45001.
                                    
                                 
                     
            
               2.   Απόκειται στους φορείς παραγωγής να θεσπίζουν και να εφαρμόζουν προδιαγραφές αυστηρότερες εκείνων της παραγράφου 1 στοιχεία α) και β).
            
            
               3.   Στην περίπτωση φορέα παραγωγής ο οποίος συμμορφώνεται μεν με τις προδιαγραφές εγκατάστασης της παραγράφου 1 στοιχείο γ), αλλά η δραστηριότητά του ελέγχεται από νομικό πρόσωπο εγκατεστημένο εκτός κράτους μέλους της Ένωσης ή της ΕΖΕΣ, η ΕΚΤ λαμβάνει δεόντως υπόψη όλα τα ακόλουθα στοιχεία προτού απορρίψει αίτημα πιστοποίησης κατά το άρθρο 6 ή χορηγήσει την πρότερη γραπτή συγκατάθεσή της κατά το άρθρο 9 σημείο 7 στοιχείο β) για τη διαφύλαξη του κύρους των τραπεζογραμματίων ευρώ:
               
                           α)
                        
                        
                           απόφαση ή κανονισμό του Συμβουλίου της Ευρωπαϊκής Ένωσης σχετικά με οικονομικές κυρώσεις στον τομέα της κοινής εξωτερικής πολιτικής και πολιτικής ασφαλείας που ήδη εφαρμόζεται ή που το Συμβούλιο προτίθεται να εκδώσει·
                        
                     
                           β)
                        
                        
                           υποχρέωση των κρατών μελών προβλεπόμενη σε άμεσα εφαρμοστέες νομικές πράξεις της Ένωσης για την επιβολή οικονομικών κυρώσεων στον τομέα της κοινής εξωτερικής πολιτικής και της πολιτικής ασφάλειας, καθώς και τυχόν διατάξεις, μέτρα ή υποχρεώσεις που απορρέουν από την εν λόγω υποχρέωση·
                        
                     
                           γ)
                        
                        
                           διεθνή συμφωνία εγκεκριμένη από τα νομοθετικά σώματα της Ένωσης ή από όλα τα κράτη μέλη με νόμισμα το ευρώ, καθώς και τυχόν διατάξεις, μέτρα ή υποχρεώσεις που απορρέουν από την εν λόγω συμφωνία.
                        
                     
            
               4.   Υπό δικαιολογημένες περιστάσεις η ΕΚΤ μπορεί να χορηγεί εξαίρεση από τις προδιαγραφές της παραγράφου 1 στοιχείο γ).
            
         
         
            Άρθρο 4
            Προδιαγραφές δεοντολογίας
            
               1.   Φορέας παραγωγής ή ελέγχων φορέας που υποβάλλει αίτημα πιστοποίησης δεν πρέπει να έχει καταδικαστεί με τελεσίδικη δικαστική απόφαση για οποιαδήποτε εκ των ακόλουθων πράξεων εντός της πενταετίας που προηγείται της υποβολής του αιτήματος:
               
                           α)
                        
                        
                           συμμετοχή σε εγκληματική οργάνωση
                        
                     
                           β)
                        
                        
                           ενεργητική και παθητική δωροδοκία
                        
                     
                           γ)
                        
                        
                           απάτη
                        
                     
                           δ)
                        
                        
                           τρομοκρατικό έγκλημα
                        
                     
                           ε)
                        
                        
                           νομιμοποίηση εσόδων από παράνομες δραστηριότητες
                        
                     
                           στ)
                        
                        
                           εμπορία ανθρώπων
                        
                     
                           ζ)
                        
                        
                           οποιαδήποτε άλλη παράνομη δραστηριότητα θίγει τα οικονομικά συμφέροντα της Ένωσης, της ΕΚΤ ή των ΕθνΚΤ.
                        
                     
            
               2.   Για τους σκοπούς της πιστοποίησης ο πιστοποιημένος φορέας παραγωγής ή ο ελέγχων φορέας του δεν πρέπει:
               
                           α)
                        
                        
                           να παραβαίνει τις υποχρεώσεις καταβολής εισφορών κοινωνικής ασφάλισης ή φόρων που υπέχει σύμφωνα με το νομικό πλαίσιο της χώρας εγκατάστασής του ή του τόπου εκτέλεσης της δραστηριότητας στοιχείου ασφαλείας του ευρώ ή της δραστηριότητας στοιχείου του ευρώ·
                        
                     
                           β)
                        
                        
                           να έχει κηρυχθεί σε πτώχευση ή να αποτελεί αντικείμενο διαδικασίας αφερεγγυότητας ή εκκαθάρισης, περιουσιακά του στοιχεία να τελούν υπό τη διαχείριση εκκαθαριστή ή δικαστηρίου, να έχει συνάψει διακανονισμό με πιστωτές, να τελεί σε αναστολή επιχειρηματικής δραστηριότητας ή σε ανάλογη κατάσταση που απορρέει από παρόμοια διαδικασία προβλεπόμενη σε εθνικές νομοθετικές και κανονιστικές διατάξεις·
                        
                     
                           γ)
                        
                        
                           να έχει διαπράξει σοβαρό επαγγελματικό παράπτωμα που υπονομεύει την ηθική του ακεραιότητα·
                        
                     
                           δ)
                        
                        
                           να συνάπτει με άλλους φορείς παραγωγής συμφωνίες που αποσκοπούν σε στρέβλωση του ανταγωνισμού·
                        
                     
                           ε)
                        
                        
                           να υπόκειται σε σύγκρουση συμφερόντων μη αντιμετωπίσιμη με λιγότερο οχληρά μέσα·
                        
                     
                           στ)
                        
                        
                           να ασκεί δραστηριότητες δυνάμενες να βλάψουν την ακεραιότητα ή το κύρος των τραπεζογραμματίων ευρώ ως μέσου πληρωμής.
                        
                     
            
               3.   Κάθε πιστοποιημένος φορέας παραγωγής υποχρεούται να διαθέτει σε πλήρη εφαρμογή και λειτουργία πρόγραμμα εταιρικής συμμόρφωσης διεπόμενο από άρτια και κατάλληλα πρότυπα για την αποτροπή της εμπλοκής του ιδίου και του ελέγχοντος φορέα του ή της συμμετοχής τους σε καταστάσεις και δραστηριότητες των παραγράφων 1 και 2. Αυτό το πρόγραμμα εταιρικής συμμόρφωσης πρέπει να συνάδει κατ’ ελάχιστον με τις συναφείς αρχές, τους κανόνες και τις διαδικασίες που περιγράφονται σε οποιοδήποτε από τα ακόλουθα:
               
                           α)
                        
                        
                           στο άρθρο 10 των κανόνων του Διεθνούς Εμπορικού Επιμελητηρίου για την καταπολέμηση της διαφθοράς (9)
                           
                        
                     
                           β)
                        
                        
                           στην πρωτοβουλία όσον αφορά τη δεοντολογία στον κλάδο των τραπεζογραμματίων (Banknote Ethics Initiative) (10)
                           
                        
                     
                           γ)
                        
                        
                           στο πρότυπο ISO 37001
                        
                     
                           δ)
                        
                        
                           σε κάθε άλλο αντίστοιχο πρόγραμμα.
                        
                     
         
         ΕΝΟΤΗΤΑ II
         
            ΔΙΑΔΙΚΑΣΙΑ ΠΙΣΤΟΠΟΙΗΣΗΣ
         
         
            Άρθρο 5
            Αίτημα πιστοποίησης
            
               1.   Οποιοσδήποτε φορέας παραγωγής επιθυμεί να λάβει πιστοποίηση για την άσκηση δραστηριότητας στοιχείου ασφαλείας του ευρώ ή δραστηριότητας στοιχείου του ευρώ σε συγκεκριμένη μονάδα παραγωγής υποβάλλει στην ΕΚΤ γραπτό αίτημα για την έναρξη της διαδικασίας πιστοποίησης. Το ίδιο ισχύει και για φορείς παραγωγής που συμμετέχουν στην παραγωγή μελάνης κατά τους ορισμούς του άρθρου 1 παράγραφος 29.
            
            
               2.   Το γραπτό αίτημα πιστοποίησης πρέπει να περιλαμβάνει όλα τα ακόλουθα:
               
                           α)
                        
                        
                           περιγραφή της δραστηριότητας στοιχείου ασφαλείας του ευρώ και των στοιχείων ασφαλείας του ευρώ ή της δραστηριότητας στοιχείου του ευρώ και των στοιχείων του ευρώ·
                        
                     
                           β)
                        
                        
                           την επωνυμία του φορέα παραγωγής και, κατά περίπτωση, την επωνυμία της νομικής οντότητας που ζητεί την πιστοποίηση εξ ονόματός του και, εφόσον υπάρχει, τον αναγνωριστικό κωδικό νομικής οντότητας (LEI)·
                        
                     
                           γ)
                        
                        
                           την ακριβή τοποθεσία και διεύθυνση της μονάδας παραγωγής στην οποία ο φορέας παραγωγής προτίθεται να ασκήσει τη δραστηριότητα ασφαλείας στοιχείου του ευρώ ή τη δραστηριότητα στοιχείου του ευρώ·
                        
                     
                           δ)
                        
                        
                           γραπτή δήλωση υπογεγραμμένη από τους νόμιμους εκπροσώπους του φορέα παραγωγής, με την οποία βεβαιώνεται η τήρηση της εμπιστευτικότητας των προδιαγραφών πιστοποίησης εκ μέρους του·
                        
                     
                           ε)
                        
                        
                           περιγραφή της φύσης των εργασιών του φορέα παραγωγής με παράθεση των ελεγχόντων φορέων και της τοποθεσίας τους·
                        
                     
                           στ)
                        
                        
                           υπογεγραμμένη δήλωση των νόμιμων εκπροσώπων του φορέα παραγωγής η οποία βεβαιώνει ότι αυτός συμμορφώνεται με το σύνολο των προδιαγραφών και δεν παραβαίνει διατάξεις των άρθρων 3 και 4 της παρούσας απόφασης·
                        
                     
                           ζ)
                        
                        
                           υπογεγραμμένη δήλωση ανεξάρτητου ελεγκτή η οποία εκδίδεται από αυτόν και βεβαιώνει τη συμμόρφωση του φορέα παραγωγής με τις προδιαγραφές δεοντολογίας του άρθρου 4·
                        
                     
                           η)
                        
                        
                           αντίγραφα των πιστοποιητικών του άρθρου 3 παράγραφος 1 στοιχείο δ)·
                        
                     
                           θ)
                        
                        
                           περιγραφή των θυγατρικών του φορέα παραγωγής ή συνδεδεμένων εταιρειών που αυτός προτίθεται να χρησιμοποιήσει στη δραστηριότητα στοιχείου ασφαλείας του ευρώ ή στη δραστηριότητα στοιχείου του ευρώ·
                        
                     
                           ι)
                        
                        
                           περιγραφή των τρίτων, συμπεριλαμβανομένων των θυγατρικών του φορέα παραγωγής ή συνδεδεμένων εταιρειών, στις οποίες αυτός προτίθεται να αναθέσει υπεργολαβικά ή τις οποίες ο ίδιος προτίθεται να χρησιμοποιήσει στη δραστηριότητα στοιχείου ασφαλείας στοιχείου του ευρώ ή στη δραστηριότητα στοιχείου του ευρώ·
                        
                     
                           ια)
                        
                        
                           συνοπτική έκθεση των λόγων υποβολής αιτήματος πιστοποίησης του φορέα παραγωγής και των οφελών που θα είχε η χορήγησή της για το Ευρωσύστημα.
                        
                     
            
               3.   Κάθε πιστοποιημένος φορέας παραγωγής που αιτείται πιστοποίηση για άλλη δραστηριότητα ασφαλείας στοιχείου του ευρώ ή δραστηριότητα στοιχείου του ευρώ υποχρεούται να υποβάλει σχετικό γραπτό αίτημα στην ΕΚΤ. Η ΕΚΤ τον ενημερώνει για τα επιμέρους στοιχεία τεκμηρίωσης της παραγράφου 2 που πρέπει να προσκομίζονται κατά περίπτωση.
            
         
         
            Άρθρο 6
            Αξιολόγηση της συμμόρφωσης με τις προδιαγραφές πιστοποίησης
            
               1.   Εφόσον η ΕΚΤ κρίνει ότι η δραστηριότητα στοιχείου ασφαλείας του ευρώ ή η δραστηριότητα στοιχείου του ευρώ για την οποία ζητείται πιστοποίηση θα έχει αρνητικές επιπτώσεις στο κύρος και στην αλυσίδα εφοδιασμού των τραπεζογραμματίων ευρώ, μπορεί να απορρίπτει το σχετικό αίτημα χωρίς να προβαίνει σε αξιολόγηση της συμμόρφωσης του αιτούντος με τις προδιαγραφές πιστοποίησης κατά το παρόν άρθρο.
            
            
               2.   Η ΕΚΤ αξιολογεί τη συμμόρφωση του φορέα παραγωγής με τις προδιαγραφές του άρθρου 3 παράγραφος 1, στοιχεία β) έως δ), και παράγραφος 3, με βάση τα στοιχεία τεκμηρίωσης που προσκομίζονται σύμφωνα με το άρθρο 5 της παρούσας απόφασης.
            
            
               3.   Σε εξαιρετικές περιπτώσεις η ΕΚΤ μπορεί να χορηγεί σε φορέα παραγωγής παρέκκλιση από την υποχρέωση συμμόρφωσης με τις προδιαγραφές του άρθρου 4, εάν κρίνει ότι η χορήγηση της παρέκκλισης δεν επηρεάζει σημαντικά τη συμμόρφωσή του με τις προδιαγραφές πιστοποίησης, το κύρος των τραπεζογραμματίων ευρώ ή τη φήμη της ΕΚΤ.
            
            
               4.   Εάν ορισμένος φορέας παραγωγής συμμορφώνεται με τις προδιαγραφές του άρθρου 3 παράγραφος 1, στοιχεία γ) και δ), και του άρθρου 4 ή τυγχάνει απαλλαγής από τις προδιαγραφές του άρθρου 3 παράγραφος 1 στοιχείο γ) δυνάμει του άρθρου 3 παράγραφος 4, η ΕΚΤ του παρέχει στοιχεία τεκμηρίωσης τα οποία περιέχουν τις προδιαγραφές πιστοποίησης του άρθρου 3 παράγραφος 1 στοιχείο α). Του παρέχει επίσης ερωτηματολόγια που αυτός υποχρεούται να συμπληρώσει αναφέροντας τον τρόπο συμμόρφωσής του με τις προδιαγραφές πιστοποίησης. Ο φορέας παραγωγής επιστρέφει τα συμπληρωμένα ερωτηματολόγια στην ΕΚΤ εντός εύλογης προθεσμίας που αυτή ορίζει. Ακόμη, αναφέρει τον τρόπο με τον οποίο τα μέτρα που λαμβάνει πληρούν τις συναφείς προδιαγραφές πιστοποίησης και γνωστοποιεί ρητά κάθε περιορισμό που ενδέχεται να εμποδίζει τη συμμόρφωσή του με αυτές, ιδίως διατάξεις της εθνικής νομοθεσίας που αφορούν τη χρήση ειδικών εγκαταστάσεων καταστροφής, όταν δεν είναι δυνατό να εξασφαλιστεί η διαθεσιμότητα τέτοιων εγκαταστάσεων στη μονάδα παραγωγής.
            
            
               5.   Για να αξιολογήσει τη συμμόρφωση φορέα παραγωγής με τις προδιαγραφές πιστοποίησης του άρθρου 3 παράγραφος 1 στοιχείο α) η ΕΚΤ ελέγχει προκαταρκτικά τη συμμόρφωσή του με το σύνολο των προδιαγραφών ασφαλείας που ορίζονται σε ξεχωριστή απόφαση. Αφότου επαληθευθεί η συμμόρφωσή του με αυτές, η ΕΚΤ αξιολογεί τη συμμόρφωσή του με τις λοιπές προδιαγραφές πιστοποίησης του άρθρου 3 παράγραφος 1 στοιχείο α). Οι αξιολογήσεις στο σύνολό τους μπορούν να λαμβάνουν τη μορφή επιτόπιων ή εξ αποστάσεως επιθεωρήσεων κατά το άρθρο 11.
            
            
               6.   Εφόσον το κρίνει αναγκαίο, η ΕΚΤ μπορεί να ζητεί από τον φορέα παραγωγής την υποβολή, αποσαφήνιση ή συμπλήρωση οποιουδήποτε από τα ακόλουθα έγγραφα και πληροφορίες, εντός εύλογης προθεσμίας που η ίδια τάσσει:
               
                           α)
                        
                        
                           των εγγράφων που υποβάλλονται σύμφωνα με το άρθρο 5·
                        
                     
                           β)
                        
                        
                           των εγγράφων που συμπληρώνονται σύμφωνα με την παράγραφο 4·
                        
                     
                           γ)
                        
                        
                           των πληροφοριών που παρέχονται σύμφωνα με την παράγραφο 5.
                        
                     
            
               7.   Η ΕΚΤ απορρίπτει κάθε αίτημα πιστοποίησης το οποίο εμφανίζει ελλείψεις, λάθη ή εξακολουθεί να εκκρεμεί ως προς την παροχή πρόσθετων πληροφοριών, την αποσαφήνιση ή τη συμπλήρωσή του εντός της προθεσμίας που η ίδια έχει ορίσει κατά την παράγραφο 6. Επίσης, απορρίπτει κάθε αίτημα πιστοποίησης, ακόμη κι όταν αυτό και τα συναφή υποβαλλόμενα στοιχεία τεκμηρίωσης είναι πλήρη, εφόσον από αυτά συνάγεται ότι ο φορέας παραγωγής δεν συμμορφώνεται με τις προδιαγραφές πιστοποίησης των άρθρων 3 και 4.
            
         
         
            Άρθρο 7
            Χορήγηση πιστοποίησης
            
               1.   Η ΕΚΤ μπορεί να χορηγεί σε φορέα παραγωγής πιστοποίηση για την άσκηση συγκεκριμένης δραστηριότητας στοιχείου ασφαλείας του ευρώ ή δραστηριότητας στοιχείου του ευρώ σε συγκεκριμένη μονάδα παραγωγής, εάν αυτός αποδεικνύει ότι συμμορφώνεται με τις προδιαγραφές πιστοποίησης των άρθρων 3 και 4 ή εάν η ίδια του έχει χορηγήσει παρέκκλιση κατά το άρθρο 6 παράγραφος 3.
            
            
               2.   Η ΕΚΤ χορηγεί πιστοποίηση με απόφαση που προσδιορίζει τη νομική οντότητα, τη μονάδα παραγωγής και τη δραστηριότητα στοιχείου ασφαλείας του ευρώ ή τη δραστηριότητα στοιχείου του ευρώ που αποτελεί αντικείμενο της πιστοποίησης.
            
            
               3.   Έγκαιρα αφότου του κοινοποιηθεί η πιστοποίηση και προτού αρχίσει να ασκεί τη δραστηριότητα στοιχείου ασφαλείας του ευρώ ή τη δραστηριότητα στοιχείου του ευρώ, ο πιστοποιημένος φορέας παραγωγής ενημερώνει την ΕΚΤ, προκειμένου αυτή με τη σειρά της να προβεί στις προβλεπόμενες επιθεωρήσεις κατά τη διάρκεια της ως άνω δραστηριότητας.
            
         
         
            Άρθρο 8
            Μητρώο πιστοποίησης της ΕΚΤ
            
               1.   Η ΕΚΤ τηρεί μητρώο πιστοποίησης προσβάσιμο στις υφιστάμενες και μελλοντικές ΕθνΚΤ του Ευρωσυστήματος και στους πιστοποιημένους φορείς παραγωγής μέσω του εξωδικτύου τραπεζογραμματίων της ΕΚΤ. Το μητρώο περιλαμβάνει όλα τα ακόλουθα στοιχεία:
               
                           α)
                        
                        
                           κατάλογο όλων των πιστοποιημένων φορέων παραγωγής·
                        
                     
                           β)
                        
                        
                           για κάθε πιστοποιημένο φορέα παραγωγής:
                           
                                       i)
                                    
                                    
                                       τη δραστηριότητα στοιχείου ασφαλείας του ευρώ ή τη δραστηριότητα στοιχείου του ευρώ για την οποία έχει χορηγηθεί πιστοποίηση·
                                    
                                 
                                       ii)
                                    
                                    
                                       τη μονάδα παραγωγής για τη δραστηριότητα στοιχείου ασφαλείας του ευρώ ή τη δραστηριότητα στοιχείου του ευρώ για την οποία έχει χορηγηθεί πιστοποίηση·
                                    
                                 
                                       iii)
                                    
                                    
                                       πληροφορίες σχετικά με τα στοιχεία ασφαλείας του ευρώ ή τα στοιχεία του ευρώ που παράγονται σε κάθε μονάδα παραγωγής.
                                    
                                 
                     
            
               2.   Η ΕΚΤ ενημερώνει τακτικά το μητρώο πιστοποίησης με στοιχεία για το καθεστώς πιστοποίησης των πιστοποιημένων φορέων παραγωγής και με τις πληροφορίες που αυτοί παρέχουν βάσει της παρούσας απόφασης. Για σκοπούς τακτικής ενημέρωσης του μητρώου η ΕΚΤ μπορεί επίσης να συλλέγει από αυτούς και από τις υφιστάμενες και μελλοντικές ΕθνΚΤ του Ευρωσυστήματος κάθε άλλη συναφή πληροφορία την οποία θεωρεί αναγκαία για τη διατήρηση της ακρίβειας και ορθότητας των πληροφοριών του μητρώου.
            
            
               3.   Εάν η ΕΚΤ εκδώσει απόφαση περί αναστολής κατά το άρθρο 17, αφoύ την κοινοποιήσει στον πιστοποιημένο φορέα παραγωγής καταχωρίζει χωρίς καθυστέρηση στο μητρώο πιστοποίησης όλες τις ακόλουθες πληροφορίες:
               
                           α)
                        
                        
                           το πεδίο εφαρμογής και τη διάρκεια της αναστολής·
                        
                     
                           β)
                        
                        
                           κάθε μεταβολή που επηρεάζει το καθεστώς πιστοποίησης του πιστοποιημένου φορέα παραγωγής και αφορά:
                           
                                       i)
                                    
                                    
                                       την επωνυμία του·
                                    
                                 
                                       ii)
                                    
                                    
                                       την οικεία μονάδα παραγωγής·
                                    
                                 
                                       iii)
                                    
                                    
                                       το στοιχείο ασφαλείας του ευρώ ή το στοιχείο του ευρώ και τη δραστηριότητα στοιχείου ασφαλείας του ευρώ ή τη δραστηριότητα στοιχείου του ευρώ που επηρεάζονται, σύμφωνα με τα πορίσματα της απόφασης περί αναστολής.
                                    
                                 
                     
            
               4.   Εάν η ΕΚΤ εκδώσει απόφαση περί ανάκλησης κατά το άρθρο 18, αφού την κοινοποιήσει στον πιστοποιημένο φορέα παραγωγής διαγράφει χωρίς καθυστέρηση από το μητρώο πιστοποίησης όλες τις ακόλουθες πληροφορίες σύμφωνα με τα πορίσματα της απόφασης:
               
                           α)
                        
                        
                           την επωνυμία του πιστοποιημένου φορέα παραγωγής·
                        
                     
                           β)
                        
                        
                           τη μονάδα παραγωγής·
                        
                     
                           γ)
                        
                        
                           το στοιχείο ασφαλείας του ευρώ ή τη δραστηριότητα στοιχείου ασφαλείας του ευρώ·
                        
                     
                           δ)
                        
                        
                           το στοιχείο του ευρώ ή τη δραστηριότητα στοιχείου του ευρώ.
                        
                     
            
               5.   Κάθε πιστοποιημένος φορέας παραγωγής ενημερώνει την ΕΚΤ για τυχόν ελλείψεις ή λάθη στις πληροφορίες του μητρώου πιστοποίησης που τον αφορούν. Εάν η ΕΚΤ κρίνει ότι οι πληροφορίες αυτές είναι όντως ελλιπείς ή περιέχουν λάθη, τροποποιεί το μητρώο πιστοποίησης.
            
         
         
            Άρθρο 9
            Υποχρεώσεις πιστοποιημένων φορέων παραγωγής για σκοπούς διατήρησης της πιστοποίησης
            Προκειμένου να διατηρήσει την πιστοποίησή του σε σχέση με συγκεκριμένη μονάδα παραγωγής κάθε πιστοποιημένος φορέας παραγωγής υποχρεούται να συμμορφώνεται με τις ακόλουθες υποχρεώσεις:
            
                        (1)
                     
                     
                        να τηρεί την εμπιστευτικότητα των προδιαγραφών πιστοποίησης και τη διαβάθμιση εμπιστευτικότητας της ΕΚΤ για όλα τα έγγραφα κατά τα προβλεπόμενα στο εξωδίκτυο τραπεζογραμματίων της ΕΚΤ·
                     
                  
                        (2)
                     
                     
                        να ενημερώνει εγγράφως την ΕΚΤ για κάθε ανανέωση ή τροποποίηση πιστοποιητικού του άρθρου 3 παράγραφος 1 στοιχείο δ), παρέχοντας κάθε φορά αντίγραφο του ανανεωμένου ή τροποποιημένου πιστοποιητικού εντός τριών μηνών από την ημερομηνία της ανανέωσης ή τροποποίησης·
                     
                  
                        (3)
                     
                     
                        να ενημερώνει αμέσως την ΕΚΤ εγγράφως για κάθε ανάκληση των ως άνω πιστοποιητικών σε σχέση με τις προδιαγραφές πιστοποίησης του άρθρου 3 παράγραφος 1 στοιχείο δ) ή του άρθρου 4 παράγραφος 3, κατά περίπτωση·
                     
                  
                        (4)
                     
                     
                        να προσκομίζει σε ετήσια βάση, εντός δύο μηνών από το τέλος κάθε ημερολογιακού έτους, δήλωση ανεξάρτητου ελεγκτή που να βεβαιώνει όλα τα ακόλουθα:
                        
                                    α)
                                 
                                 
                                    την εφαρμογή και λειτουργία προγράμματος εταιρικής συμμόρφωσης κατά τις αναφορές του άρθρου 4 παράγραφος 3·
                                 
                              
                                    β)
                                 
                                 
                                    τη μη συνδρομή στο πρόσωπό του καμίας εκ των καταστάσεων του άρθρου 4 παράγραφοι 1 και 2·
                                 
                              
                  
                        (5)
                     
                     
                        να ενημερώνει αμέσως την ΕΚΤ εγγράφως σχετικά με τη λήξη της περιόδου 36 αδιάλειπτων μηνών στη διάρκεια της οποίας ισχύει υποχρέωση αποχής του από την άσκηση οποιασδήποτε δραστηριότητας στοιχείου του ευρώ, πλην της καταστροφής, αποθήκευσης, ανάλυσης ή εσωτερικής μετακίνησης στοιχείων ασφαλείας του ευρώ σε τόπο παραγωγής, και οποιασδήποτε δραστηριότητας στοιχείου ασφαλείας του ευρώ·
                     
                  
                        (6)
                     
                     
                        όταν ασκεί δραστηριότητα στοιχείου ασφαλείας του ευρώ στην οικεία πιστοποιημένη μονάδα παραγωγής, να αναφέρει εγγράφως στην ΕΚΤ οποιαδήποτε απόκλιση εντοπίζεται στη διάρκεια της δραστηριότητας αυτής στις ποσότητες των στοιχείων ασφαλείας του ευρώ, σύμφωνα με τις προδιαγραφές ασφαλείας·
                     
                  
                        (7)
                     
                     
                        να ενημερώνει αμέσως την ΕΚΤ και να ζητεί την πρότερη γραπτή συγκατάθεσή της εφόσον προτίθεται να προβεί σε οποιαδήποτε από τις ακόλουθες ενέργειες:
                        
                                    α)
                                 
                                 
                                    σε τροποποίηση μέτρου στην οικεία μονάδα παραγωγής κατά τρόπο που επηρεάζει ή μπορεί να επηρεάσει τη συμμόρφωσή του με τις συναφείς προδιαγραφές πιστοποίησης·
                                 
                              
                                    β)
                                 
                                 
                                    σε μεταβολή της ιδιοκτησιακής δομής του·
                                 
                              
                                    γ)
                                 
                                 
                                    σε κίνηση διαδικασίας εκκαθάρισής του ή παρόμοιας διαδικασίας·
                                 
                              
                                    δ)
                                 
                                 
                                    σε αναδιοργάνωση των εργασιών ή της δομής του κατά τρόπο που μπορεί να επηρεάσει τη δραστηριότητα για την οποία έχει λάβει πιστοποίηση·
                                 
                              
                                    ε)
                                 
                                 
                                    σε υπεργολαβική ανάθεση σε τρίτους δραστηριότητας στοιχείου ασφαλείας του ευρώ ή δραστηριότητας στοιχείου του ευρώ για την οποία ο ίδιος έχει λάβει πιστοποίηση ή σε χρησιμοποίηση τρίτων σε τέτοια δραστηριότητα, περιλαμβανομένων θυγατρικών του ή συνδεδεμένων εταιρειών, ανεξάρτητα από το αν η υπεργολαβική αυτή ανάθεση ή συμμετοχή τρίτων αφορά την οικεία μονάδα παραγωγής ή άλλη μονάδα·
                                 
                              
                  
                        (8)
                     
                     
                        να ενημερώνει αμέσως τις αρμόδιες ΕθνΚΤ εγγράφως για τη συνδρομή οποιασδήποτε από τις περιπτώσεις του σημείου 7 στοιχείο ε)·
                     
                  
                        (9)
                     
                     
                        να ενημερώνει αμέσως την ΕΚΤ εγγράφως εάν ο ίδιος ή ελέγχων φορέας του:
                        
                                    α)
                                 
                                 
                                    έχει καταδικαστεί με τελεσίδικη δικαστική απόφαση για οποιαδήποτε πράξη του άρθρου 4 παράγραφος 1·
                                 
                              
                                    β)
                                 
                                 
                                    εμπλέκεται σε περίπτωση του άρθρου 4 παράγραφος 2·
                                 
                              
                  
                        (10)
                     
                     
                        να κοινοποιεί αμέσως στην ΕΚΤ εγγράφως τυχόν πρόθεσή του να κινήσει διαδικασία αξιολόγησης που η ΕΚΤ καθορίζει ξεχωριστά στις συναφείς προδιαγραφές ποιότητας σε σχέση με στοιχείο ασφαλείας του ευρώ ή στοιχείο του ευρώ. Η κοινοποίηση πρέπει να περιλαμβάνει πληροφορίες για την προγραμματισμένη ημερομηνία έναρξης και λήξης της διαδικασίας αξιολόγησης·
                     
                  
                        (11)
                     
                     
                        να θεσπίζει τις απαραίτητες διαδικασίες που διασφαλίζουν ότι η πιστοποιημένη μονάδα παραγωγής διαθέτει την πιο πρόσφατη έκδοση όλων των συναφών εγγράφων στα οποία έχουν πρόσβαση οι πιστοποιημένοι φορείς παραγωγής μέσω του εξωδικτύου τραπεζογραμματίων της ΕΚΤ.
                     
                  
         
            Άρθρο 10
            Πρότερη γραπτή συγκατάθεση της ΕΚΤ
            
               1.   Εντός εύλογης προθεσμίας από την υποβολή σχετικού αιτήματος η ΕΚΤ παρέχει την πρότερη γραπτή συγκατάθεσή της για τις δραστηριότητες του άρθρου 9 σημείο 7 σε κάθε αιτούντα πιστοποιημένο φορέα παραγωγής ο οποίος συμμορφώνεται με το σύνολο των συναφών προδιαγραφών πιστοποίησης και υποχρεώσεων.
            
            
               2.   Απόκειται στην ΕΚΤ να εξαρτά την παροχή της πρότερης γραπτής συγκατάθεσή της στον αιτούντα πιστοποιημένο φορέα παραγωγής από τη συμμόρφωσή του με περιορισμούς ή υποχρεώσεις που η ίδια μπορεί να του επιβάλλει.
            
            
               3.   Η ΕΚΤ μπορεί να μην παρέχει σε πιστοποιημένο φορέα παραγωγής την πρότερη γραπτή συγκατάθεσή της όταν κρίνει ότι η άσκηση δραστηριότητας του άρθρου 9 σημείο 7 από εκείνον θα υπονομεύσει την ικανότητα συμμόρφωσής του με τις προδιαγραφές ή απαιτήσεις της πιστοποίησης.
            
         
         
            Άρθρο 11
            Επιθεωρήσεις
            
               1.   Η ΕΚΤ αξιολογεί τη συμμόρφωση κάθε πιστοποιημένου φορέα παραγωγής με τις προδιαγραφές πιστοποίησης, διενεργώντας επιτόπιες ή εξ αποστάσεως επιθεωρήσεις.
            
            
               2.   Η ΕΚΤ διενεργεί εξ αποστάσεως επιθεωρήσεις σε σχέση με κάθε στοιχείο τεκμηρίωσης που ζητεί να λάβει ως σημαντικό για την αξιολόγηση της συμμόρφωσης πιστοποιημένου φορέα παραγωγής με τις συναφείς προδιαγραφές πιστοποίησης. Δεν συνιστά εξ αποστάσεως επιθεώρηση αίτημα της ΕΚΤ προς πιστοποιημένο φορέα παραγωγής για την παροχή στοιχείων τεκμηρίωσης, εκτός εάν το αίτημα αναφέρεται ρητά σε τέτοια επιθεώρηση.
            
            
               3.   Η ΕΚΤ μπορεί να διεξάγει επιτόπιες επιθεωρήσεις κατόπιν ή άνευ προαναγγελίας τους.
            
            
               4.   Στη διάρκεια επιτόπιας επιθεώρησης η ΕΚΤ αξιολογεί τη συμμόρφωση του πιστοποιημένου φορέα παραγωγής με τις συναφείς προδιαγραφές πιστοποίησης στη μονάδα παραγωγής.
            
            
               5.   Η ΕΚΤ αρχίζει τις προαναγγελθείσες επιτόπιες επιθεωρήσεις σε ημερομηνία που συμφωνείται εκ των προτέρων με τον πιστοποιημένο φορέα παραγωγής. Ο τελευταίος μεριμνά ώστε η συναφής δραστηριότητα στοιχείου ασφαλείας του ευρώ ή δραστηριότητα στοιχείου του ευρώ να εκτελείται στη μονάδα παραγωγής κατά τη διάρκεια της επιθεώρησης.
            
            
               6.   Η ΕΚΤ αποφασίζει ως προς τη διάρκεια της επιτόπιας επιθεώρησης, προαναγγελθείσας ή μη, προκειμένου να διασφαλίζονται επαρκείς πληροφορίες για την αξιολόγηση της συμμόρφωσης του πιστοποιημένου φορέα παραγωγής με όλες τις προδιαγραφές πιστοποίησης. Η ΕΚΤ μπορεί να αναστέλλει τη διεξαγωγή επιτόπιας επιθεώρησης έως ότου ο πιστοποιημένος φορέας παραγωγής προσκομίσει αποδείξεις της συμμόρφωσής του με τις εν λόγω προδιαγραφές.
            
            
               7.   Ο πιστοποιημένος φορέας παραγωγής υποχρεούται να παρέχει στην ΕΚΤ πρόσβαση σε όλους τους χώρους της μονάδας παραγωγής και σε όλα τα έγγραφα που εκείνη θεωρεί σημαντικά για την επιθεώρηση.
            
            
               8.   Τουλάχιστον δέκα εργάσιμες ημέρες πριν από την προβλεπόμενη ημερομηνία έναρξης της επιτόπιας επιθεώρησης, ή σε άλλο χρόνο που ορίζει η ΕΚΤ, ο πιστοποιημένος φορέας παραγωγής υποβάλλει στην τελευταία κάθε στοιχείο τεκμηρίωσης που απαιτείται για την επιθεώρηση σύμφωνα με τις πληροφορίες που δημοσιεύονται στο εξωδίκτυο τραπεζογραμματίων της ΕΚΤ, όπως το συμπληρωμένο ερωτηματολόγιο της επιθεώρησης, ή κάθε άλλο στοιχείο τεκμηρίωσης που εκείνη του παρέχει πριν από την επιθεώρηση.
            
         
         
            Άρθρο 12
            Περιπτώσεις μη συμμόρφωσης
            
               1.   Συνιστά μη συμμόρφωση εκ μέρους πιστοποιημένου φορέα παραγωγής οποιαδήποτε από τις ακόλουθες περιπτώσεις:
               
                           α)
                        
                        
                           παράλειψη συμμόρφωσης με προδιαγραφή πιστοποίησης του άρθρου 3 παράγραφος 1·
                        
                     
                           β)
                        
                        
                           παράλειψη υλοποίησης βελτιώσεων εντός των προθεσμιών που συμφωνούνται με την ΕΚΤ σε σχέση με ήδη διαπιστωθείσες περιπτώσεις μη συμμόρφωσης·
                        
                     
                           γ)
                        
                        
                           παράλειψη συμμόρφωσης με τις υποχρεώσεις του άρθρου 9·
                        
                     
                           δ)
                        
                        
                           άρνηση χορήγησης στην ΕΚΤ άμεσης πρόσβασης στη μονάδα παραγωγής ή σε οποιοδήποτε έγγραφο εκείνη κρίνει αναγκαίο για την επιθεώρηση·
                        
                     
                           ε)
                        
                        
                           ανακολουθία στα αρχεία στοιχείων ασφαλείας του ευρώ, συνδεόμενη με παραβίαση των προδιαγραφών ασφαλείας εκ μέρους του πιστοποιημένου φορέα παραγωγής·
                        
                     
                           στ)
                        
                        
                           υποβολή στην ΕΚΤ και, κατά περίπτωση, σε ΕθνΚΤ, αποδεδειγμένα ψευδούς ή παραπλανητικής δήλωσης ή αποδεδειγμένα πλαστού εγγράφου βάσει διαδικασίας προβλεπόμενης στην παρούσα απόφαση·
                        
                     
                           ζ)
                        
                        
                           κάθε παράβαση της υποχρέωσης τήρησης της διαβάθμισης εμπιστευτικότητας εγγράφου σχετιζόμενου με την παρούσα απόφαση.
                        
                     
            
               2.   Η ΕΚΤ κοινοποιεί στον πιστοποιημένο φορέα παραγωγής κάθε περίπτωση μη συμμόρφωσής του με τις συναφείς προδιαγραφές πιστοποίησης των άρθρων 3 και 4 ή με τις υποχρεώσεις του άρθρου 9 εντός εύλογου χρόνου αφότου λάβει γνώση τέτοιας περίπτωσης.
            
            
               3.   Ο πιστοποιημένος φορέας παραγωγής υποχρεούται να αποκαθιστά κάθε περίπτωση μη συμμόρφωσης εντός προθεσμίας που συμφωνείται με την ΕΚΤ κατά το άρθρο 13 παράγραφος 3.
            
         
         
            Άρθρο 13
            Έκβαση επιθεώρησης
            
               1.   Η ΕΚΤ διαβιβάζει στον πιστοποιημένο φορέα παραγωγής προκαταρκτική έκθεση επιθεώρησης στην οποία παρατίθενται εξαντλητικά οι περιπτώσεις μη συμμόρφωσής του με τις προδιαγραφές πιστοποίησης που εντοπίστηκαν στη διάρκεια της επιθεώρησης, εντός των ακόλουθων κατά περίπτωση προθεσμιών:
               
                           α)
                        
                        
                           30 εργάσιμων ημερών από την ολοκλήρωση της επιτόπιας επιθεώρησης·
                        
                     
                           β)
                        
                        
                           40 εργάσιμων ημερών από την περιέλευση στην ΕΚΤ κάθε συναφούς στοιχείου τεκμηρίωσης στο πλαίσιο εξ αποστάσεως επιθεώρησης, ιδίως σε σχέση με τις υποχρεώσεις του άρθρου 9·
                        
                     
            
               2.   Η προκαταρκτική έκθεση επιθεώρησης της ΕΚΤ μπορεί να περιλαμβάνει συστάσεις προς τον πιστοποιημένο φορέα παραγωγής. Οι συστάσεις αποτελούν προτάσεις τα οποία αποσκοπούν στη βελτίωση μέτρου που κατά τα λοιπά πληροί τις προδιαγραφές πιστοποίησης.
            
            
               3.   Ο πιστοποιημένος φορέας παραγωγής διαθέτει 15 εργάσιμες ημέρες από την παραλαβή της προκαταρκτικής έκθεσης επιθεώρησης για να γνωστοποιήσει εγγράφως στην ΕΚΤ τις παρατηρήσεις του επί των περιπτώσεων μη συμμόρφωσης που περιγράφονται στην έκθεση και επί των τυχόν συστάσεων της παραγράφου 2. Ο ίδιος υποχρεούται να παρέχει διεξοδικές πληροφορίες για κάθε συναφές μέτρο που προτίθεται να εφαρμόσει, περιλαμβανομένων των προθεσμιών που προτείνει για την εφαρμογή τους. Η ΕΚΤ αξιολογεί τις προτάσεις και τάσσει προθεσμίες ανάλογες της σοβαρότητας της κάθε περίπτωσης μη συμμόρφωσης.
            
            
               4.   Η ΕΚΤ διαβιβάζει στον πιστοποιημένο φορέα παραγωγής την έκθεση επιθεώρησης εντός 40 εργάσιμων ημερών:
               
                           α)
                        
                        
                           αφότου λάβει τα έγγραφα σχόλιά του επί της προκαταρκτικής έκθεσης και κάθε άλλη συναφή πληροφορία που του έχει ζητήσει για να ολοκληρώσει την αξιολόγησή της·
                        
                     
                           β)
                        
                        
                           αφότου παρέλθουν άπρακτες οι προθεσμίες για την υποβολή γραπτών σχολίων επί της προκαταρκτικής έκθεσης.
                        
                     
            
               5.   Στην έκθεση επιθεώρησής της η ΕΚΤ παραθέτει τα πορίσματα της επιθεώρησης, τα συναφή στοιχεία τεκμηρίωσης και τυχόν σχόλια του πιστοποιημένου φορέα παραγωγής, καθώς επίσης και αξιολόγηση των ενεργειών, μέτρων ή βελτιώσεων που αυτός προτίθεται να υιοθετήσει και τις προθεσμίες εφαρμογής τους. Με βάση την έκβαση της επιθεώρησης στην έκθεση διατυπώνονται συμπεράσματα σχετικά με την εμπρόθεσμη συμμόρφωση ή πιθανή συμμόρφωση του πιστοποιημένου φορέα παραγωγής με τις προδιαγραφές πιστοποίησης και την ενδεχόμενη ανάγκη λήψης απόφασης βάσει των άρθρων 16 έως 18 από την ΕΚΤ.
            
            
               6.   Εντός 15 εργάσιμων ημερών από την παραλαβή της έκθεσης επιθεώρησης της παραγράφου 4 ο πιστοποιημένος φορέας παραγωγής μπορεί να υποβάλλει στην ΕΚΤ γραπτά σχόλια επί του περιεχομένου της.
            
            
               7.   Αφού εξετάσει τα ως άνω σχόλια η ΕΚΤ οριστικοποιεί την επιθεώρηση, υλοποιώντας τα συμπεράσματα της έκθεσης επιθεώρησης και ενημερώνοντας τον πιστοποιημένο φορέα παραγωγής και, κατά περίπτωση, κάθε άλλο τέτοιον φορέα.
            
            
               8.   Είναι δυνατή η διενέργεια επιτόπιων ή εξ αποστάσεως επαναληπτικών επιθεωρήσεων κατά το άρθρο 11 παράγραφος 1, προκειμένου να ελέγχεται ότι τα μέτρα που περιέχει η έκθεση επιθεώρησης εφαρμόζονται στην πράξη και συνάδουν με τις συναφείς προδιαγραφές πιστοποίησης.
            
            
               9.   Εάν η συνδρομή σημαντικών περιπτώσεων μη συμμόρφωσης με τις προδιαγραφές πιστοποίησης επιτάσσει την έκδοση επείγουσας απόφασης της ΕΚΤ και εύλογα θα μπορούσε να θεωρηθεί ότι δικαιολογεί την έκδοση απόφασης περί αναστολής ή ανάκλησης κατά τα άρθρα 17 ή 18, αντίστοιχα, η ΕΚΤ μπορεί με απόφασή της να επιταχύνει τη διαδικασία των παραγράφων 1, 2 και 3, παρέχοντας στον φορέα παραγωγής προθεσμία πέντε εργάσιμων ημερών για την υποβολή σχολίων επί των περιπτώσεων μη συμμόρφωσης. Εν προκειμένω η ΕΚΤ υποχρεούται να αιτιολογεί την επείγουσα ανάγκη.
            
            
               10.   Με απόφασή της η ΕΚΤ μπορεί να παρατείνει τις προθεσμίες του παρόντος άρθρου.
            
         
         
            Άρθρο 14
            Απόφαση για την άμεση διακοπή δραστηριότητας στοιχείου ασφαλείας του ευρώ
            
               1.   Εφόσον η ΕΚΤ εντοπίσει σημαντική περίπτωση μη συμμόρφωσης που θα μπορούσε να οδηγήσει σε απώλεια ή κλοπή στοιχείων ασφαλείας του ευρώ ή σε δημοσίευση συναφών πληροφοριών χωρίς σχετική άδεια και, ενδεχομένως, σε προσβολή του κύρους των τραπεζογραμματίων ευρώ ως μέσου πληρωμών, μπορεί να ζητήσει από τον μη συμμορφούμενο φορέα παραγωγής διακοπή της δραστηριότητας στοιχείου ασφαλείας του ευρώ με άμεση ισχύ μέχρι την αποκατάσταση της μη συμμόρφωσης, εκτός αν αυτός λάβει άμεσα μέτρα αποκατάστασης. Σε μια τέτοια περίπτωση απαγορεύεται η συνέχιση οποιασδήποτε δραστηριότητας στοιχείου ασφαλείας του ευρώ χωρίς την πρότερη έγγραφη συγκατάθεση της ΕΚΤ.
            
            
               2.   Ο πιστοποιημένος φορέας παραγωγής που απαιτείται να διακόψει δραστηριότητα στοιχείου ασφαλείας του ευρώ με άμεση ισχύ παρέχει στην ΕΚΤ πληροφορίες σχετικά με κάθε άλλον πιστοποιημένο φορέα που ενδέχεται να επηρεάζεται άμεσα ή έμμεσα από τη διακοπή της δραστηριότητας ως πελάτης ή προμηθευτής. Η ΕΚΤ μπορεί επίσης να ζητήσει από τον πιστοποιημένο φορέα παραγωγής να λάβει τα μέτρα του άρθρου 18 παράγραφος 5, προκειμένου να διασφαλιστεί ότι αυτός δεν διατηρεί στην κατοχή του συγκεκριμένα στοιχεία ασφαλείας του ευρώ όσο διαρκεί η διακοπή της δραστηριότητας στοιχείου ασφαλείας του ευρώ.
            
            
               3.   Σε περίπτωση διακοπής δραστηριότητας στοιχείου ασφαλείας του ευρώ πιστοποιημένου φορέα παραγωγής κατά την παράγραφο 1 η ΕΚΤ ενημερώνει σχετικά κάθε εν δυνάμει επηρεαζόμενο πιστοποιημένο φορέα παραγωγής κατά τα οριζόμενα στην παράγραφο 2. Εν προκειμένω τους ενημερώνει σχετικά με ενδεχόμενη μεταβολή στο καθεστώς του πιστοποιημένου φορέα παραγωγής του οποίου η δραστηριότητα στοιχείου ασφαλείας του ευρώ διακόπτεται κατά την παράγραφο 1.
            
            
               4.   Με την επιφύλαξη της λήψης απόφασης βάσει των άρθρων 16 έως 18 η ΕΚΤ αίρει αμέσως τη διακοπή δραστηριότητας στοιχείου ασφαλείας του ευρώ, εάν κατόπιν επιθεώρησης διενεργούμενης σύμφωνα με το άρθρο 11 αποφανθεί ότι όλες οι σημαντικές περιπτώσεις μη συμμόρφωσης της παραγράφου 1 έχουν αποκατασταθεί.
            
         
         ΕΝΟΤΗΤΑ III
         
            ΣΥΝΕΠΕΙΕΣ ΜΗ ΣΥΜΜΟΡΦΩΣΗΣ
         
         
            Άρθρο 15
            Αποφάσεις της ΕΚΤ σε περίπτωση μη συμμόρφωσης
            
               1.   Σε περίπτωση μη συμμόρφωσης πιστοποιημένου φορέα παραγωγής η ΕΚΤ μπορεί να λάβει οποιαδήποτε εκ των αποφάσεων των άρθρων 16 έως 19. Κάθε τέτοια απόφαση πρέπει να αναφέρει όλα τα ακόλουθα στοιχεία:
               
                           α)
                        
                        
                           την περίπτωση μη συμμόρφωσης και τυχόν σχόλια του πιστοποιημένου φορέα παραγωγής, κατά περίπτωση·
                        
                     
                           β)
                        
                        
                           τη μονάδα παραγωγής, το στοιχείο ασφαλείας του ευρώ και/ή στοιχείο του ευρώ και τη δραστηριότητα ασφαλείας του ευρώ και/ή τη δραστηριότητα στοιχείων του ευρώ που σχετίζονται με την απόφαση·
                        
                     
                           γ)
                        
                        
                           την ημερομηνία έναρξης ισχύος της και, κατά περίπτωση, ένα ή αμφότερα τα ακόλουθα:
                           
                                       i)
                                    
                                    
                                       την ημερομηνία λήξης της ισχύος της·
                                    
                                 
                                       ii)
                                    
                                    
                                       τις περιστάσεις υπό τις οποίες λήγει η ισχύς της·
                                    
                                 
                     
                           δ)
                        
                        
                           την προθεσμία αποκατάστασης της μη συμμόρφωσης, κατά περίπτωση·
                        
                     
                           ε)
                        
                        
                           την αιτιολογία της.
                        
                     
            
               2.   Κάθε απόφαση πρέπει να είναι ανάλογη της βαρύτητας της εκάστοτε περίπτωσης μη συμμόρφωσης και να λαμβάνει υπόψη όλα τα ακόλουθα:
               
                           α)
                        
                        
                           το ιστορικό του πιστοποιημένου φορέα παραγωγής όσον αφορά τη συνδρομή άλλων περιπτώσεων μη συμμόρφωσης και τις ενέργειές του για την αποκατάστασή τους·
                        
                     
                           β)
                        
                        
                           κάθε συναφή εξήγηση που παρέχει ο πιστοποιημένος φορέας παραγωγής όσον αφορά την εκάστοτε περίπτωση μη συμμόρφωσης·
                        
                     
                           γ)
                        
                        
                           περιγραφή του τρόπου με τον οποίο ο πιστοποιημένος φορέας παραγωγής αποκατέστησε ή προτίθεται να αποκαταστήσει την εκάστοτε περίπτωση μη συμμόρφωσης.
                        
                     
            
               3.   Κατά τον καθορισμό των προθεσμιών η ΕΚΤ διασφαλίζει ότι αυτές είναι ανάλογες της βαρύτητας της κάθε περίπτωσης μη συμμόρφωσης.
            
            
               4.   Η ΕΚΤ ενημερώνει εγγράφως τον πιστοποιημένο φορέα παραγωγής για την απόφαση που λαμβάνει.
            
            
               5.   Για κάθε απόφαση που λαμβάνει κατ’ εφαρμογή των άρθρων 16 έως 19 η ΕΚΤ μπορεί να ενημερώνει τις ΕθνΚΤ και λοιπούς επηρεαζόμενους πιστοποιημένους φορείς παραγωγής, π.χ. μέσω του μητρώου πιστοποίησης ή εγγράφως. Στις παρεχόμενες πληροφορίες της είναι δυνατό να περιλαμβάνονται τα στοιχεία ταυτότητας του πιστοποιημένου φορέα παραγωγής, το είδος και η φύση της μη συμμόρφωσης και η διάρκεια ισχύος της απόφασης, κατά περίπτωση.
            
         
         
            Άρθρο 16
            Προειδοποιητική απόφαση
            
               1.   Η ΕΚΤ μπορεί να εκδίδει προειδοποιητική απόφαση έναντι πιστοποιημένου φορέα παραγωγής όταν συντρέχει οποιοδήποτε εκ των ακόλουθων:
               
                           α)
                        
                        
                           σημαντική περίπτωση μη συμμόρφωσης·
                        
                     
                           β)
                        
                        
                           κατ’ επανάληψη μη συμμόρφωση·
                        
                     
                           γ)
                        
                        
                           αδυναμία έγκαιρης και ουσιαστικής αποκατάστασης περίπτωσης μη συμμόρφωσης.
                        
                     
            
               2.   Η προειδοποιητική απόφαση πρέπει να ορίζει ότι η μη εμπρόθεσμη αποκατάσταση της περίπτωσης μη συμμόρφωσης συνεπάγεται την εφαρμογή των άρθρων 17 ή 18.
            
            
               3.   Αν κατά την κρίση της ΕΚΤ η προειδοποιητική απόφαση αφ’ εαυτής δεν αποτελεί επαρκές αποτρεπτικό μέσο δεδομένης της βαρύτητας της διαπιστωθείσας περίπτωσης μη συμμόρφωσης, η ίδια λαμβάνει απόφαση βάσει των άρθρων 17 ή 18.
            
         
         
            Άρθρο 17
            Απόφαση περί αναστολής νέων παραγγελιών
            
               1.   Η ΕΚΤ μπορεί να λαμβάνει απόφαση περί αναστολής σε σχέση με κάθε πιστοποιημένο φορέα παραγωγής που δεν συμμορφώνεται με απόφαση για άμεση διακοπή της δραστηριότητας στοιχείου ασφαλείας του ευρώ κατά το άρθρο 14. Μέχρι την άρση της απόφασης περί αναστολής απαγορεύεται στον πιστοποιημένο φορέα παραγωγής να δέχεται νέες παραγγελίες.
            
            
               2.   Η ΕΚΤ μπορεί να λαμβάνει απόφαση περί αναστολής σε σχέση με κάθε πιστοποιημένο φορέα που δεν αποκαθιστά εμπρόθεσμα περίπτωση μη συμμόρφωσης βάσει προειδοποιητικής απόφασης κατά το άρθρο 16. Έως την άρση της απόφασης αναστολής επιτρέπεται στον φορέα παραγωγής να διεκπεραιώνει εκκρεμείς παραγγελίες, αλλά όχι και να δέχεται νέες.
            
            
               3.   Η απόφαση αναστολής πρέπει να ορίζει ότι η μη εμπρόθεσμη αποκατάσταση της περίπτωσης μη συμμόρφωσης συνεπάγεται την εφαρμογή του άρθρου 18.
            
            
               4.   Αν κατά την κρίση της ΕΚΤ η απόφαση αναστολής αφ’ εαυτής δεν αποτελεί επαρκές αποτρεπτικό μέσο δεδομένης της βαρύτητας της διαπιστωθείσας μη συμμόρφωσης, η ίδια μπορεί να λαμβάνει απόφαση ανάκλησης βάσει του άρθρου 18.
            
            
               5.   Κάθε απόφαση αναστολής αίρεται μόνον εφόσον θεωρούνται αποκατασταθείσες όλες οι υπό εξέταση περιπτώσεις μη συμμόρφωσης βάσει αξιολόγησης στο πλαίσιο επιθεώρησης διενεργούμενης κατά το άρθρο 11 .
            
         
         
            Άρθρο 18
            Απόφαση περί ανάκλησης της πιστοποίησης
            
               1.   Η ΕΚΤ μπορεί να λαμβάνει απόφαση περί ανάκλησης της πιστοποίησης φορέα παραγωγής που δεν συμμορφώνεται με απόφαση αναστολής κατά το άρθρο 17.
            
            
               2.   Η ΕΚΤ λαμβάνει απόφαση περί ανάκλησης της πιστοποίησης σε οποιαδήποτε από τις ακόλουθες περιπτώσεις:
               
                           α)
                        
                        
                           υποβολή αιτήματος πιστοποιημένου φορέα παραγωγής για μεταφορά της δραστηριότητας στοιχείου ασφαλείας του ευρώ και/ή της δραστηριότητας στοιχείου του ευρώ σε νέα μονάδα παραγωγής. Στην περίπτωση αυτή το πεδίο εφαρμογής της ανάκλησης καταλαμβάνει την αρχική μονάδα παραγωγής από την οποία μεταφέρεται η σχετική δραστηριότητα·
                        
                     
                           β)
                        
                        
                           μεταβολή στην ιδιοκτησιακή δομή πιστοποιημένου φορέα παραγωγής, συνεπεία της οποίας οντότητα επηρεαζόμενη από τη μεταβολή ενδέχεται να αποκτήσει άμεσα ή έμμεσα πρόσβαση σε πληροφορίες της ΕΚΤ που φέρουν διαβάθμιση «ECB-confidential» και συνδέονται με την παρούσα απόφαση, με εφαρμοστέες νομικές πράξεις ή με συμβάσεις που αφορούν την ΕΚΤ, μία ή περισσότερες ΕθνΚΤ ή έναν ή περισσότερους πιστοποιημένους φορείς παραγωγής·
                        
                     
                           γ)
                        
                        
                           υποβολή αιτήματος πιστοποιημένου φορέα παραγωγής για ανάκληση της πιστοποίησής του.
                        
                     
            
               3.   Η ΕΚΤ μπορεί να λαμβάνει απόφαση περί ανάκλησης όποτε το κρίνει απαραίτητο, λαμβάνοντας υπόψη οποιοδήποτε από τα ακόλουθα:
               
                           α)
                        
                        
                           τη βαρύτητα συγκεκριμένης περίπτωσης μη συμμόρφωσης·
                        
                     
                           β)
                        
                        
                           την έκταση της πραγματικής ή εν δυνάμει απώλειας ή κλοπής στοιχείων ασφαλείας του ευρώ ή στοιχείων του ευρώ·
                        
                     
                           γ)
                        
                        
                           τυχόν επακόλουθη οικονομική ζημία και προσβολή της φήμης λόγω δημοσίευσης πληροφοριών σχετικών με στοιχεία ασφαλείας του ευρώ χωρίς άδεια·
                        
                     
                           δ)
                        
                        
                           την επάρκεια της ανταπόκρισης, ικανότητας και δυνατότητας του φορέα παραγωγής να περιορίσει την περίπτωση μη συμμόρφωσης·
                        
                     
                           ε)
                        
                        
                           τυχόν προσβολή του κύρους των τραπεζογραμματίων ευρώ ως μέσου πληρωμών λόγω της συνδρομής συγκεκριμένων περιστάσεων στη μονάδα παραγωγής.
                        
                     
            
               4.   Η ΕΚΤ μπορεί να λαμβάνει απόφαση περί ανάκλησης της πιστοποίησης φορέα παραγωγής που απέχει από την παραγωγή στοιχείων ασφαλείας του ευρώ ή στοιχείων του ευρώ για χρονικό διάστημα 36 αδιάλειπτων μηνών. Όταν η ΕΚΤ λαμβάνει απόφαση ανάκλησης σε αυτή τη βάση, εξετάζει τις συγκεκριμένες περιστάσεις που συντρέχουν στο πρόσωπο του πιστοποιημένου φορέα.
            
            
               5.   Εφόσον κρίνει ότι η κατοχή στοιχείων ασφαλείας του ευρώ από τον φορέα παραγωγής μετά την έναρξη παραγωγής των αποτελεσμάτων της απόφασης περί ανάκλησης θα μπορούσε να υπονομεύσει το κύρος των τραπεζογραμματίων ευρώ ως μέσου πληρωμών, η ΕΚΤ μπορεί να τον υποχρεώσει στη λήψη μέτρων, όπως η καταστροφή ή η παράδοση συγκεκριμένων τέτοιων στοιχείων στην ίδια ή σε ΕθνΚΤ, προκειμένου να διασφαλιστεί ότι αυτά παύουν να βρίσκονται στην κατοχή του. Η ΕΚΤ μπορεί να διενεργεί επιτόπιους ελέγχους για να ελέγξει την αποτελεσματική εφαρμογή αυτών των μέτρων.
            
            
               6.   Η απόφαση περί ανάκλησης πρέπει να ορίζει τον χρόνο κατά τον οποίον φορέας παραγωγής μπορεί να υποβάλει εκ νέου αίτημα πιστοποίησης. Η σχετική ημερομηνία καθορίζεται με βάση τις περιστάσεις που οδήγησαν στην ανάκληση και πρέπει να απέχει τουλάχιστον ένα έτος από την ημερομηνία έναρξης της παραγωγής των αποτελεσμάτων της απόφασης ανάκλησης.
            
         
         
            Άρθρο 19
            Χρηματικές ποινές σε περίπτωση αποκλίσεων στις ποσότητες τραπεζογραμματίων ευρώ ή στο χαρτί τραπεζογραμματίων ευρώ
            
               1.   Εάν περιέλθει σε γνώση της ΕΚΤ απόκλιση ως προς την ποσότητα είτε των εν μέρει εκτυπωμένων ή έτοιμων τραπεζογραμματίων ευρώ είτε του ημιτελούς ή έτοιμου χαρτιού τραπεζογραμματίων ευρώ σύμφωνα με το άρθρο 9 σημείο 6 ή σημειωθεί τέτοια απόκλιση κατά την άσκηση δραστηριότητας στοιχείου ασφαλείας του ευρώ στη μονάδα παραγωγής του πιστοποιημένου φορέα, η ΕΚΤ μπορεί, πέραν της λήψης απόφασης βάσει των άρθρων 16, 17 και 18, να του επιβάλει χρηματική ποινή, εφόσον αποδεδειγμένα συντρέχει οποιαδήποτε από τις ακόλουθες περιπτώσεις:
               
                           α)
                        
                        
                           ο πιστοποιημένος φορέας παραγωγής παρέλειψε να εντοπίσει την απόκλιση·
                        
                     
                           β)
                        
                        
                           ο πιστοποιημένος φορέας παραγωγής παρέλειψε να γνωστοποιήσει την απόκλιση σύμφωνα με το άρθρο 9 σημείο 6·
                        
                     
                           γ)
                        
                        
                           ο πιστοποιημένος φορέας παραγωγής γνωστοποίησε την απόκλιση σύμφωνα με το άρθρο 9 σημείο 6, αλλά στη συνέχεια παρέλειψε να εντοπίσει και να γνωστοποιήσει στην ΕΚΤ την αιτία της εντός της προθεσμίας που προβλέπεται στην ξεχωριστή απόφαση σχετικά με τις προδιαγραφές ασφαλείας.
                        
                     
            
               2.   Προτού λάβει απόφαση περί επιβολής χρηματικής ποινής η ΕΚΤ ελέγχει ότι η απόκλιση ως προς την ποσότητα είτε των εν μέρει εκτυπωμένων ή έτοιμων τραπεζογραμμάτιων ευρώ είτε του ημιτελούς ή έτοιμου χαρτιού τραπεζογραμματίων ευρώ οφείλεται σε παράλειψη συμμόρφωσης με τις προδιαγραφές ασφαλείας που καθορίζονται σε ξεχωριστή απόφαση.
            
            
               3.   Κατά τον προσδιορισμό του ύψους της χρηματικής ποινής που επιβάλλεται σε ελεγχθείσα περίπτωση απόκλισης η ΕΚΤ λαμβάνει υπόψη την ονομαστική αξία:
               
                           α)
                        
                        
                           των εν μέρει εκτυπωμένων ή έτοιμων τραπεζογραμματίων ευρώ· ή
                        
                     
                           β)
                        
                        
                           των τραπεζογραμματίων ευρώ που θα μπορούσαν να είχαν εκτυπωθεί με χρήση του ημιτελούς ή έτοιμου χαρτιού τραπεζογραμματίων ευρώ.
                        
                     
            
               4.   Η ΕΚΤ μπορεί να επιβάλλει χρηματική ποινή ανεξάρτητη καθ’ ύψος από την ονομαστική αξία ή την ισοδύναμη ονομαστική αξία της παραγράφου 3, λαμβάνοντας υπόψη τη βαρύτητα της συγκεκριμένης περίπτωσης μη συμμόρφωσης με τις προδιαγραφές ασφαλείας.
            
            
               5.   Η ΕΚΤ σε καμία περίπτωση δεν μπορεί να επιβάλλει χρηματική ποινή μεγαλύτερη των 500 000 ευρώ.
            
            
               6.   Κατά τη λήψη απόφασης περί επιβολής χρηματικής ποινής η ΕΚΤ ακολουθεί τις διαδικασίες που προβλέπονται στον κανονισμό (ΕΕ) αριθ. 2532/98 και στον κανονισμό (ΕΚ) αριθ. 2157/1999 της Ευρωπαϊκής Κεντρικής Τράπεζας (ΕΚΤ/1999/4) (11).
            
         
         
            Άρθρο 20
            Εξουσιοδότηση και υπεξουσιοδότηση
            
               1.   Το διοικητικό συμβούλιο εξουσιοδοτεί την εκτελεστική επιτροπή να λαμβάνει αποφάσεις σχετικά με την πιστοποίηση φορέα παραγωγής βάσει του άρθρου 6 παράγραφοι 1, 3 και 7, των άρθρων 7 και 10, του άρθρου 14 παράγραφοι 1 και 4 και των άρθρων 16 έως 19.
            
            
               2.   Με τη σειρά της η εκτελεστική επιτροπή μπορεί να υπεξουσιοδοτεί μέλος της να λαμβάνει αποφάσεις σχετικά με την πιστοποίηση φορέα παραγωγής βάσει του άρθρου 6 παράγραφοι 1, 3 και 7 και του άρθρου 7.
            
            
               3.   Η εκτελεστική επιτροπή μπορεί να υπεξουσιοδοτεί μέλος του προσωπικού να λαμβάνει αποφάσεις σχετικά με:
               
                           α)
                        
                        
                           τη χορήγηση πρότερης γραπτής συγκατάθεσης της ΕΚΤ κατά το άρθρο 10 παράγραφος 1 σε πιστοποιημένο φορέα παραγωγής που συμμορφώνεται με το σύνολο των προδιαγραφών πιστοποίησης των άρθρων 3 και 4 και των υποχρεώσεων του άρθρου 9·
                        
                     
                           β)
                        
                        
                           την άμεση διακοπή δραστηριότητας στοιχείου ασφαλείας του ευρώ κατά το άρθρο 14.
                        
                     
            
               4.   Η εκτελεστική επιτροπή ενημερώνει το διοικητικό συμβούλιο για κάθε απόφαση που λαμβάνεται βάσει της εξουσιοδότησης ή υπεξουσιοδότησης του παρόντος άρθρου.
            
         
         
            Άρθρο 21
            Διαδικασία ελέγχου
            
               1.   Η ΕΚΤ αξιολογεί κάθε αίτημα και πληροφορία που υποβάλλει φορέας παραγωγής σε σχέση με την παρούσα απόφαση και του κοινοποιεί εγγράφως την απόφασή της περί της αποδοχής ή απόρριψης του αιτήματος ή περί της εγκυρότητας των πληροφοριών, κατά περίπτωση, εντός 50 εργάσιμων ημερών αφότου η ίδια λάβει:
               
                           α)
                        
                        
                           το αίτημα πιστοποίησης·
                        
                     
                           β)
                        
                        
                           τις πρόσθετες πληροφορίες ή διευκρινίσεις που έχει ζητήσει από τον φορέα παραγωγής.
                        
                     
            
               2.   Ο φορέας παραγωγής μπορεί να ζητήσει από το διοικητικό συμβούλιο τον έλεγχο απόφασης της ΕΚΤ:
               
                           α)
                        
                        
                           που έχει ληφθεί βάσει του άρθρου 6 παράγραφοι 1 και 7 και του άρθρου 7·
                        
                     
                           β)
                        
                        
                           που έχει ληφθεί βάσει των άρθρων 14, 16, 17 και 18.
                        
                     Ο φορέας παραγωγής υποβάλλει το αίτημα ελέγχου απόφασης της παραγράφου 1 εντός 30 εργάσιμων ημερών από την κοινοποίησή της. Υποχρεούται να το αιτιολογεί και να περιλαμβάνει κάθε άλλη πληροφορία προς τεκμηρίωσή του.
            
            
               3.   Ο έλεγχος δεν έχει ανασταλτικό αποτέλεσμα. Κατ’ εξαίρεση το διοικητικό συμβούλιο μπορεί να αναστείλει την εφαρμογή της προσβαλλόμενης απόφασης εάν ο φορέας παραγωγής το ζητήσει ρητά και αιτιολογήσει το αίτημά του.
            
            
               4.   Το διοικητικό συμβούλιο ελέγχει την απόφαση της παραγράφου 1 με βάση το αίτημα του φορέα παραγωγής. Αν κρίνει ότι η απόφαση της παραγράφου 1 παραβιάζει τις διατάξεις της παρούσας, διατάσει την επανάληψη της διαδικασίας ή λαμβάνει οριστική απόφαση, ενώ σε διαφορετική περίπτωση απορρίπτει το αίτημα ελέγχου. Η απόφαση επί του αιτήματος ελέγχου κοινοποιείται εγγράφως στον φορέα παραγωγής εντός 60 εργάσιμων ημερών από την υποβολή του στην ΕΚΤ. Η απόφαση του διοικητικού συμβουλίου πρέπει να είναι αιτιολογημένη.
            
            
               5.   Το Δικαστήριο της Ευρωπαϊκής Ένωσης είναι αποκλειστικά αρμόδιο για κάθε διαφορά μεταξύ της ΕΚΤ και φορέα παραγωγής σε σχέση με την παρούσα απόφαση. Εάν έχει κινηθεί διαδικασία ελέγχου βάσει της παραγράφου 2, ο φορέας παραγωγής αναμένει τη σχετική απόφαση του διοικητικού συμβουλίου προτού προσφύγει ενώπιον του Δικαστηρίου. Οι προθεσμίες που προβλέπει η Συνθήκη αρχίζουν να τρέχουν από την κοινοποίηση της απόφασης του διοικητικού συμβουλίου επί του αιτήματος ελέγχου.
            
            
               6.   Κατά παρέκκλιση από τις παραγράφους 1 έως 4, η διαδικασία ελέγχου των αποφάσεων περί επιβολής χρηματικής ποινής βάσει του άρθρου 19 διενεργείται σύμφωνα με τον κανονισμό (ΕΚ) αριθ. 2532/98 και τον κανονισμό (ΕΚ) αριθ. 2157/1999 (ΕΚΤ/1999/4).
            
            
               7.   Με κοινή μεταξύ τους συμφωνία η ΕΚΤ και οι φορείς παραγωγής μπορούν να προσφεύγουν σε διαιτησία για την επίλυση κάθε διαφοράς από την εφαρμογή της παρούσας. Κάθε διαφορά μεταξύ της ΕΚΤ και πιστοποιημένου φορέα παραγωγής διακανονίζεται οριστικά σύμφωνα με τους κανόνες διαιτησίας του Διεθνούς Εμπορικού Επιμελητηρίου, από έναν ή περισσότερους διαιτητές που ορίζονται σύμφωνα με τους εν λόγω κανόνες. Γλώσσα της διαιτησίας είναι η αγγλική.
            
         
         ΕΝΟΤΗΤΑ IV
         
            ΤΕΛΙΚΕΣ ΔΙΑΤΑΞΕΙΣ
         
         
            Άρθρο 22
            Κατάργηση
            
               1.   Η απόφαση ΕΚΤ/2013/54 καταργείται από την 18η Μαΐου 2021.
            
            
               2.   Οι αναφορές στην καταργούμενη απόφαση νοούνται ως αναφορές στην παρούσα απόφαση και διαβάζονται σύμφωνα με τον πίνακα αντιστοιχίας του παραρτήματος ΙΙ.
            
         
         
            Άρθρο 23
            Μεταβατικές διατάξεις
            
               1.   Η απόφαση ΕΚΤ/2013/54 εξακολουθεί να ισχύει για περίοδο δώδεκα μηνών από την έναρξη ισχύος της παρούσας απόφασης.
            
            
               2.   Από την έναρξη ισχύος της παρούσας απόφασης οι πιστοποιημένοι φορείς παραγωγής που είχαν λάβει πιστοποίηση ή προσωρινή πιστοποίηση βάσει της απόφασης ΕΚΤ/2013/54 θεωρούνται πιστοποιημένοι σύμφωνα με την παρούσα απόφαση.
            
            
               3.   Κάθε εκκρεμής διαδικασία σχετική με πιστοποιήσεις που είχαν χορηγηθεί σύμφωνα με την απόφαση ΕΚΤ/2013/54 θα διεκπεραιώνεται σύμφωνα με την παρούσα απόφαση και, ιδίως, κάθε εκκρεμής διαδικασία σχετική με:
               
                           α)
                        
                        
                           τις αρχικές ή επαναληπτικές επιθεωρήσεις ασφάλειας ή ποιότητας κατά το άρθρο 11·
                        
                     
                           β)
                        
                        
                           την αξιολόγηση της συμμόρφωσης με τις προδιαγραφές πιστοποίησης κατά το άρθρο 6·
                        
                     
                           γ)
                        
                        
                           τη χορήγηση πιστοποιήσεων κατά το άρθρο 7·
                        
                     
                           δ)
                        
                        
                           την έκδοση απόφασης κατά τα άρθρα 16 έως 19·
                        
                     
                           ε)
                        
                        
                           την επανεξέταση των δράσεων ή των αποφάσεων των στοιχείων α) έως δ).
                        
                     Κάθε εκκρεμής διαδικασία διεκπεραιώνεται εντός της προθεσμίας της παραγράφου 1.
            
         
         
            Άρθρο 24
            Έναρξη παραγωγής αποτελεσμάτων
            
               1.   Η παρούσα απόφαση αρχίζει να παράγει αποτελέσματα την ημέρα της κοινοποίησής της στους αποδέκτες.
            
            
               2.   Εφαρμόζεται από την 18η Μαΐου 2021.
            
            
               3.   Το άρθρο 4 και το άρθρο 9 σημείο 4 εφαρμόζονται από την 16η Νοεμβρίου 2022.
            
         
         
            Άρθρο 25
            Αποδέκτες
            Η παρούσα απόφαση απευθύνεται στους φορείς παραγωγής και τους πιστοποιημένους φορείς παραγωγής στοιχείων ασφαλείας του ευρώ και στοιχείων του ευρώ.
         
         
            Φρανκφούρτη, 27 Απριλίου 2020.
            
               
                  Η Πρόεδρος της ΕΚΤ
               
               Christine LAGARDE
            
         
         
            (1)  ΕΕ L 318 της 27.11.1998, σ. 4.
         
            (2)  Απόφαση EKT/2013/54, της 20ής Δεκεμβρίου 2013, σχετικά με τις διαδικασίες πιστοποίησης των φορέων παραγωγής στοιχείων ασφαλείας του ευρώ και στοιχείων του ευρώ και την τροποποίηση της απόφασης ΕΚΤ/2008/3 (ΕΕ L 57 της 27.2.2014, σ. 29).
         
            (3)  Βλέπε παράρτημα I.
         
            (4)  Απόφαση-πλαίσιο 2008/841/ΔΕΥ του Συμβουλίου, της 24ης Οκτωβρίου 2008, για την καταπολέμηση του οργανωμένου εγκλήματος (ΕΕ L 300 της 11.11.2008, σ. 42).
         
            (5)  Απόφαση-πλαίσιο 2003/568/ΔΕΥ του Συμβουλίου, της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54).
         
            (6)  Οδηγία (ΕΕ) 2017/541 του Ευρωπαϊκού Κοινοβουλίου και του Συμβουλίου, της 15ης Μαρτίου 2017, για την καταπολέμηση της τρομοκρατίας και την αντικατάσταση της απόφασης-πλαισίου 2002/475/ΔΕΥ του Συμβουλίου και για την τροποποίηση της απόφασης 2005/671/ΔΕΥ του Συμβουλίου (ΕΕ L 88 της 31.3.2017, σ. 6).
         
            (7)  Οδηγία (ΕΕ) 2015/849 του Ευρωπαϊκού Κοινοβουλίου και του Συμβουλίου, της 20ής Μαΐου 2015, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή για τη χρηματοδότηση της τρομοκρατίας, την τροποποίηση του κανονισμού (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου, και την κατάργηση της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου και της οδηγίας 2006/70/ΕΚ της Επιτροπής (ΕΕ L 141 της 5.6.2015, σ. 73).
         
            (8)  Οδηγία 2011/36/ΕΕ του Ευρωπαϊκού Κοινοβουλίου και του Συμβουλίου, της 5ης Απριλίου 2011 για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1).
         
            (9)  Διαθέσιμο στον δικτυακό τόπο του Διεθνούς Εμπορικού Επιμελητηρίου, στη διεύθυνση www.iccwbo.org.
         
            (10)  Διαθέσιμη στον δικτυακό τόπο της πρωτοβουλίας όσον αφορά τη δεοντολογία στον κλάδο των τραπεζογραμματίων (Banknote Ethics Initiative) στη διεύθυνση www.bnei.com.
         
            (11)  Κανονισμός (ΕΚ) αριθ. 2157/1999, της 23ης Σεπτεμβρίου 1999, σχετικά με τις εξουσίες της Ευρωπαϊκής Κεντρικής για την επιβολή κυρώσεων (ECB/1999/4) (ΕΕ L 264 της 12.10.1999, σ. 21).
      
      
         
            ΠΑΡΑΡΤΗΜΑ I
            Καταργούμενη απόφαση και διαδοχικές τροποποιήσεις της
            (κατά τις αναφορές του άρθρου 22)
            
                        Απόφαση EKT/2013/54, της 20ής Δεκεμβρίου 2013, σχετικά με τις διαδικασίες πιστοποίησης των φορέων παραγωγής στοιχείων ασφαλείας του ευρώ και στοιχείων του ευρώ και την τροποποίηση της απόφασης ΕΚΤ/2008/3 (ΕΕ L 57 της 27.2.2014, σ. 29).
                     
                  
                        Απόφαση (ΕΕ) 2016/955 της Ευρωπαϊκής Κεντρικής Τράπεζας, της 6ης Μαΐου 2016, που τροποποιεί την απόφαση ΕΚΤ/2013/54 σχετικά με τις διαδικασίες πιστοποίησης των φορέων παραγωγής στοιχείων ασφαλείας του ευρώ και στοιχείων του ευρώ (EKT/2016/12) (ΕΕ L 159 της 16.6.2016, σ. 19).
                     
                  
                        Απόφαση (ΕΕ) 2016/1734 της Ευρωπαϊκής Κεντρικής Τράπεζας, της 21ης Σεπτεμβρίου 2016, που τροποποιεί την απόφαση ΕΚΤ/2013/54 σχετικά με τις διαδικασίες πιστοποίησης των φορέων παραγωγής στοιχείων ασφαλείας του ευρώ και στοιχείων του ευρώ (EKT/2016/25) (ΕΕ L 262 της 29.9.2016, σ. 30).
                     
                  
      
      
         
            ΠΑΡΑΡΤΗΜΑ ΙΙ
            Πίνακας αντιστοιχίας
            
                        Απόφαση ΕΚΤ/2013/54
                     
                     
                        Παρούσα απόφαση
                     
                  
                        ΕΝΟΤΗΤΑ I - ΓΕΝΙΚΕΣ ΔΙΑΤΑΞΕΙΣ
                     
                     
                        ΕΝΟΤΗΤΑ I - ΓΕΝΙΚΕΣ ΔΙΑΤΑΞΕΙΣ
                     
                  
                        Άρθρο 1
                     
                     
                        Άρθρο 1
                     
                  
                        Άρθρο 2 παράγραφος 1
                     
                     
                        Άρθρο 2 παράγραφος 1
                     
                  
                        —
                     
                     
                        Άρθρο 2 παράγραφοι 3, 4, 7 και 11
                     
                  
                        Άρθρο 2 παράγραφος 2
                     
                     
                        —
                     
                  
                        Άρθρο 2 παράγραφος 3
                     
                     
                        —
                     
                  
                        Άρθρο 2 παράγραφος 4
                     
                     
                        Άρθρο 18 παράγραφος 4
                     
                  
                        Άρθρο 2 παράγραφος 5 στοιχείο α)
                     
                     
                        Άρθρο 3, παράγραφος 1 στοιχείο α) και παράγραφος 2
                     
                  
                        —
                     
                     
                        Άρθρο 3 παράγραφος 1 στοιχείο β)
                     
                  
                        Άρθρο 2 παράγραφος 5 στοιχείο β)
                     
                     
                        Άρθρο 3 παράγραφος 1 στοιχείο γ)
                     
                  
                        Άρθρο 2 παράγραφος 6
                     
                     
                        Άρθρο 3 παράγραφος 4
                     
                  
                        Άρθρο 2 παράγραφος 7
                     
                     
                        Άρθρο 2 παράγραφος 8
                     
                  
                        Άρθρο 2 παράγραφος 8
                     
                     
                        Άρθρο 2 παράγραφος 2
                     
                  
                        Άρθρο 2 παράγραφος 9
                     
                     
                        Άρθρο 2 παράγραφος 11
                     
                  
                        Άρθρο 3 παράγραφος 1
                     
                     
                        Άρθρο 19 παράγραφος 1
                     
                  
                        Άρθρο 3 παράγραφος 2
                     
                     
                        Άρθρο 19 παράγραφος 2
                     
                  
                        —
                     
                     
                        Άρθρο 20 παράγραφος 3
                     
                  
                        —
                     
                     
                        Άρθρο 4
                     
                  
                        ΕΝΟΤΗΤΑ II — ΔΙΑΔΙΚΑΣΙΑ ΠΙΣΤΟΠΟΙΗΣΗΣ
                     
                     
                        ΕΝΟΤΗΤΑ II — ΔΙΑΔΙΚΑΣΙΑ ΠΙΣΤΟΠΟΙΗΣΗΣ
                     
                  
                        Άρθρο 4 παράγραφος 1
                     
                     
                        Άρθρο 5 παράγραφος 1
                     
                  
                        Άρθρο 4 παράγραφος 2 στοιχείο α)
                     
                     
                        Άρθρο 5 παράγραφος 2 στοιχεία α) και γ)
                     
                  
                        Άρθρο 4 παράγραφος 2 στοιχείο β)
                     
                     
                        Άρθρο 5 παράγραφος 2 στοιχείο δ) και άρθρο 9 σημείο 1
                     
                  
                        Άρθρο 4 παράγραφος 2 στοιχείο γ)
                     
                     
                        Άρθρο 5 παράγραφος 2 στοιχείο στ)
                     
                  
                        Άρθρο 4 παράγραφος 3
                     
                     
                        Άρθρο 5 παράγραφος 2 στοιχείο ζ) και άρθρο 3 παράγραφος 1 στοιχείο δ)
                     
                  
                        —
                     
                     
                        Άρθρο 5 παράγραφος 2 στοιχεία β), ε), ζ), θ), ι) και ια)
                     
                  
                        —
                     
                     
                        Άρθρο 5 παράγραφος 3
                     
                  
                        Άρθρο 4 παράγραφος 4 και άρθρο 5 παράγραφος 3 πρώτη πρόταση
                     
                     
                        Άρθρο 6 παράγραφοι 2 και 6
                     
                  
                        Άρθρο 4 παράγραφος 5 και άρθρο 5 παράγραφος 3 δεύτερη πρόταση
                     
                     
                        Άρθρο 6 παράγραφος 7
                     
                  
                        Άρθρο 5 παράγραφος 1
                     
                     
                        Άρθρο 6 παράγραφος 4, πρώτη, δεύτερη, τρίτη και τέταρτη πρόταση
                     
                  
                        Άρθρο 5 παράγραφος 2
                     
                     
                        Άρθρο 6 παράγραφος 4 τέταρτη πρόταση
                     
                  
                        —
                     
                     
                        Άρθρο 6 παράγραφοι 1, 3 και 5
                     
                  
                        Άρθρο 6 παράγραφος 1
                     
                     
                        Άρθρο 7 παράγραφος 1
                     
                  
                        —
                     
                     
                        Άρθρο 7 παράγραφος 2
                     
                  
                        Άρθρο 6 παράγραφος 2
                     
                     
                        Άρθρο 11 παράγραφος 1
                     
                  
                        Άρθρο 6 παράγραφος 3
                     
                     
                        Άρθρο 7 παράγραφος 3
                     
                  
                        Άρθρο 7
                     
                     
                        —
                     
                  
                        Άρθρο 8
                     
                     
                        —
                     
                  
                        —
                     
                     
                        Άρθρο 9 σημεία 8, 9, 10 και 11
                     
                  
                        ΕΝΟΤΗΤΑ ΙΙΙ — ΕΠΙΘΕΩΡΗΣΕΙΣ ΚΑΙ ΕΙΔΙΚΟΙ ΕΛΕΓΧΟΙ ΑΣΦΑΛΕΙΑΣ ΕΘΝΚΤ
                     
                     
                        ΕΝΟΤΗΤΑ ΙΙΙ — ΣΥΝΕΠΕΙΕΣ ΜΗ ΣΥΜΜΟΡΦΩΣΗΣ
                     
                  
                        Άρθρο 9 παράγραφος 1
                     
                     
                        Άρθρο 11 παράγραφος 1
                     
                  
                        Άρθρο 9 παράγραφος 2
                     
                     
                        Άρθρο 11 παράγραφος 2
                     
                  
                        Άρθρο 9 παράγραφος 3 πρώτη πρόταση
                     
                     
                        Άρθρο 11 παράγραφος 4
                     
                  
                        Άρθρο 9 παράγραφος 3 δεύτερη πρόταση
                     
                     
                        —
                     
                  
                        Άρθρο 9 παράγραφος 4, πρώτη και τρίτη πρόταση
                     
                     
                        Άρθρο 11 παράγραφος 3
                     
                  
                        Άρθρο 9 παράγραφος 4, δεύτερη πρόταση
                     
                     
                        Άρθρο 11 παράγραφος 5 πρώτη πρόταση
                     
                  
                        —
                     
                     
                        Άρθρο 11 παράγραφος 5 δεύτερη πρόταση
                     
                  
                        —
                     
                     
                        Άρθρο 11 παράγραφοι 6 και 7
                     
                  
                        Άρθρο 9 παράγραφος 5
                     
                     
                        Άρθρο 11 παράγραφος 8
                     
                  
                        Άρθρο 9 παράγραφος 6
                     
                     
                        —
                     
                  
                        Άρθρο 10 παράγραφος 1
                     
                     
                        Άρθρο 12 παράγραφος 2
                     
                  
                        Άρθρο 10 παράγραφος 2
                     
                     
                        —
                     
                  
                        Άρθρο 10 παράγραφος 3 εισαγωγική πρόταση και στοιχεία β) και γ)
                     
                     
                        Άρθρο 13 παράγραφος 1
                     
                  
                        Άρθρο 10 παράγραφος 3 στοιχείο α)
                     
                     
                        —
                     
                  
                        Άρθρο 10 παράγραφος 3, δεύτερη και τρίτη πρόταση
                     
                     
                        Άρθρο 13 παράγραφος 5
                     
                  
                        Άρθρο 10 παράγραφος 4
                     
                     
                        Άρθρο 13 παράγραφοι 3 και 4
                     
                  
                        Άρθρο 10 παράγραφος 4 δεύτερη πρόταση
                     
                     
                        Άρθρο 13 παράγραφος 7
                     
                  
                        Άρθρο 10 παράγραφος 5 πρώτη πρόταση
                     
                     
                        Άρθρο 13 παράγραφος 8
                     
                  
                        Άρθρο 10 παράγραφος 5 δεύτερη πρόταση
                     
                     
                        —
                     
                  
                        —
                     
                     
                        Άρθρο 13 παράγραφος 6
                     
                  
                        Άρθρο 10 παράγραφος 6
                     
                     
                        Άρθρο 13 παράγραφος 9
                     
                  
                        Άρθρο 10 παράγραφος 7
                     
                     
                        Άρθρο 13 παράγραφος 10
                     
                  
                        Άρθρο 11
                     
                     
                        —
                     
                  
                        ΕΝΟΤΗΤΑ IV — ΔΙΑΡΚΕΙΣ ΥΠΟΧΡΕΩΣΕΙΣ
                     
                     
                        ΕΝΟΤΗΤΑ IV — ΤΕΛΙΚΕΣ ΔΙΑΤΑΞΕΙΣ
                     
                  
                        Άρθρο 12 παράγραφος 1
                     
                     
                        Άρθρο 2 παράγραφος 6
                     
                  
                        Άρθρο 12 παράγραφος 2 πρώτη πρόταση
                     
                     
                        Άρθρο 9 σημείο 2
                     
                  
                        Άρθρο 12 παράγραφος 2 δεύτερη πρόταση
                     
                     
                        Άρθρο 9 σημείο 3
                     
                  
                        —
                     
                     
                        Άρθρο 9 σημείο 4
                     
                  
                        Άρθρο 12 παράγραφος 3 στοιχείο α)
                     
                     
                        Άρθρο 9 σημείο 7 στοιχείο α)
                     
                  
                        Άρθρο 12 παράγραφος 3 στοιχείο β)
                     
                     
                        Άρθρο 9 σημείο 7 στοιχείο α)
                     
                  
                        Άρθρο 12 παράγραφος 3 στοιχείο γ)
                     
                     
                        Άρθρο 9 σημείο 7 στοιχείο β)
                     
                  
                        Άρθρο 12 παράγραφος 3 στοιχείο δ)
                     
                     
                        Άρθρο 9 σημείο 7 στοιχείο γ)
                     
                  
                        Άρθρο 12 παράγραφος 3 στοιχείο ε)
                     
                     
                        Άρθρο 9 σημείο 7 στοιχείο δ)
                     
                  
                        Άρθρο 12 παράγραφος, 3 στοιχεία στ) και ζ), και παράγραφος 4 πρώτη πρόταση
                     
                     
                        Άρθρο 9 σημείο 7 στοιχείο ε) και σημείο 8
                     
                  
                        Άρθρο 12 παράγραφος 4 δεύτερη και τρίτη πρόταση
                     
                     
                        —
                     
                  
                        Άρθρο 12 παράγραφος 5 πρώτη πρόταση
                     
                     
                        Άρθρο 9 σημείο 7
                     
                  
                        Άρθρο 12 παράγραφος 5 εισαγωγική πρόταση δεύτερης πρότασης
                     
                     
                        Άρθρο 10 παράγραφος 3
                     
                  
                        Άρθρο 12 παράγραφος 5 στοιχείο α)
                     
                     
                        Άρθρο 10 παράγραφος 3
                     
                  
                        Άρθρο 12 παράγραφος 5 στοιχείο β) σημεία i), ii) και iii)
                     
                     
                        Άρθρο 3 παράγραφος 3
                     
                  
                        Άρθρο 12 παράγραφος 5 δεύτερη πρόταση
                     
                     
                        —
                     
                  
                         
                     
                     
                        Άρθρο 20 παράγραφος 3
                     
                  
                        Άρθρο 12 παράγραφος 5 τρίτη πρόταση
                     
                     
                        Άρθρο 20 παράγραφος 3
                     
                  
                        Άρθρο 12 παράγραφος 6 εισαγωγική πρόταση
                     
                     
                        Άρθρο 9 σημείο 7 εισαγωγική πρόταση
                     
                  
                        Άρθρο 12 παράγραφος 6 στοιχείο α)
                     
                     
                        Άρθρο 9 παράγραφος 7 στοιχείο γ)
                     
                  
                        Άρθρο 12 παράγραφος 6 στοιχείο β)
                     
                     
                        Άρθρο 9 παράγραφος 7 στοιχείο δ)
                     
                  
                        Άρθρο 12 παράγραφος 6 στοιχείο γ)
                     
                     
                        —
                     
                  
                        Άρθρο 12 παράγραφος 6 στοιχείο δ)
                     
                     
                        Άρθρο 9 σημείο 5
                     
                  
                        Άρθρο 12 παράγραφος 7
                     
                     
                        Άρθρο 7 παράγραφος 3
                     
                  
                        Άρθρο 12 παράγραφος 8
                     
                     
                        —
                     
                  
                        Άρθρο 12 παράγραφος 9
                     
                     
                        —
                     
                  
                        Άρθρο 13
                     
                     
                        Άρθρο 2 παράγραφος 5
                     
                  
                        ΕΝΟΤΗΤΑ V — ΣΥΝΠΕΕΙΕΣ ΜΗ ΣΥΜΜΟΡΦΩΣΗΣ
                     
                     
                        —
                     
                  
                        Άρθρο 14 παράγραφος 1 στοιχείο α)
                     
                     
                        Άρθρο 12 παράγραφος 1 στοιχείο γ)
                     
                  
                        Άρθρο 14 παράγραφος 1 στοιχείο β)
                     
                     
                        Άρθρο 12 παράγραφος 1 στοιχεία α) και β)
                     
                  
                        Άρθρο 14 παράγραφος 1 στοιχείο γ)
                     
                     
                        Άρθρο 12 παράγραφος 1 στοιχείο δ)
                     
                  
                        Άρθρο 14 παράγραφος 1 στοιχείο δ)
                     
                     
                        Άρθρο 12 παράγραφος 1 στοιχείο στ)
                     
                  
                        Άρθρο 14 παράγραφος 1 στοιχείο ε)
                     
                     
                        Άρθρο 12 παράγραφος 1 στοιχείο ζ)
                     
                  
                        Άρθρο 14 παράγραφος 2 πρώτη πρόταση
                     
                     
                        Άρθρο 12 παράγραφος 2
                     
                  
                        Άρθρο 14 παράγραφος 2 δεύτερη πρόταση
                     
                     
                        Άρθρο 12 παράγραφος 3
                     
                  
                        Άρθρο 14 παράγραφος 2 τρίτη πρόταση
                     
                     
                        Άρθρο 15 παράγραφος 3
                     
                  
                        Άρθρο 14 παράγραφος 3
                     
                     
                        Άρθρο 1 σημείο 36
                     
                  
                        Άρθρο 14 παράγραφος 4
                     
                     
                        Άρθρο 13 παράγραφος 2
                     
                  
                        Άρθρο 15 παράγραφος 1
                     
                     
                        Άρθρο 15 παράγραφος 1
                     
                  
                        Άρθρο 15 παράγραφος 2
                     
                     
                        Άρθρο 15 παράγραφος 2 εισαγωγική πρόταση και στοιχείο α)
                     
                  
                        Άρθρο 16 παράγραφος 2, άρθρο 17 παράγραφος 2 και άρθρο 18 παράγραφος 3
                     
                     
                        Άρθρο 15 παράγραφος 2 στοιχείο β)
                     
                  
                        Άρθρο 10 παράγραφος 4
                     
                     
                        Άρθρο 15 παράγραφος 2 στοιχείο γ)
                     
                  
                        Άρθρο 15 παράγραφος 3
                     
                     
                        Άρθρο 15 παράγραφος 5
                     
                  
                        Άρθρο 16 παράγραφος 1
                     
                     
                        Άρθρο 16 παράγραφος 1
                     
                  
                        Άρθρο 16 παράγραφος 2
                     
                     
                        Άρθρο 15 παράγραφος 2 στοιχείο β)
                     
                  
                        Άρθρο 16 παράγραφοι 3 και 4
                     
                     
                        Άρθρο 16 παράγραφοι 2 και 3
                     
                  
                        Άρθρο 17 παράγραφος 1
                     
                     
                        Άρθρο 17 παράγραφος 1
                     
                  
                        Άρθρο 17 παράγραφος 2
                     
                     
                        Άρθρο 15 παράγραφος 2 στοιχείο β)
                     
                  
                        Άρθρο 17 παράγραφος 3
                     
                     
                        Άρθρο 17 παράγραφος 3
                     
                  
                        Άρθρο 17 παράγραφοι 4 και 5
                     
                     
                        Άρθρο 17 παράγραφοι 4 και 5
                     
                  
                        Άρθρο 18 παράγραφος 1 στοιχείο α)
                     
                     
                        Άρθρο 18 παράγραφος 1
                     
                  
                        Άρθρο 18 παράγραφος 1 στοιχείο β)
                     
                     
                        —
                     
                  
                        Άρθρο 18 παράγραφος 1 στοιχείο γ)
                     
                     
                        Άρθρο 18 παράγραφος 2 στοιχείο β)
                     
                  
                        Άρθρο 18 παράγραφος 1 στοιχείο δ)
                     
                     
                        Άρθρο 18 παράγραφος 2 στοιχείο α)
                     
                  
                        Άρθρο 18 παράγραφος 1 στοιχείο ε)
                     
                     
                        Άρθρο 18 παράγραφος 2 στοιχείο γ)
                     
                  
                        Άρθρο 18 παράγραφος 2 στοιχείο α) και στοιχείο β)
                     
                     
                        Άρθρο 18 παράγραφος 3 στοιχεία α), β) και γ)
                     
                  
                        Άρθρο 18 παράγραφος 2 στοιχείο γ)
                     
                     
                        Άρθρο 18 παράγραφος 3 στοιχείο δ)
                     
                  
                        —
                     
                     
                        Άρθρο 18 παράγραφος 3 στοιχείο ε)
                     
                  
                        —
                     
                     
                        Άρθρο 18 παράγραφος 4
                     
                  
                        Άρθρο 18 παράγραφος 3
                     
                     
                        —
                     
                  
                        Άρθρο 18 παράγραφοι 4 και 5
                     
                     
                        Άρθρο 18 παράγραφοι 5 και 6
                     
                  
                        Άρθρο 19
                     
                     
                        Άρθρο 14
                     
                  
                        Άρθρο 20 παράγραφος 1
                     
                     
                        Άρθρο 9 σημείο 6 και άρθρο 12 παράγραφος 1 στοιχείο ε)
                     
                  
                        Άρθρο 20 παράγραφος 2
                     
                     
                        Άρθρο 19 παράγραφος 1
                     
                  
                        Άρθρο 20 παράγραφος 3, πρώτη, δεύτερη και τρίτη πρόταση
                     
                     
                        Άρθρο 19, παράγραφοι 2, 3 και 4
                     
                  
                        Άρθρο 20 παράγραφος 3 τέταρτη πρόταση
                     
                     
                        Άρθρο 19 παράγραφος 5
                     
                  
                        Άρθρο 20 παράγραφος 4 πρώτη πρόταση
                     
                     
                        Άρθρο 19 παράγραφος 2
                     
                  
                        Άρθρο 20 παράγραφος 4 δεύτερη πρόταση
                     
                     
                        Άρθρο 19 παράγραφος 6
                     
                  
                        Άρθρο 20 παράγραφος 4 τρίτη πρόταση
                     
                     
                        —
                     
                  
                        Άρθρο 21
                     
                     
                        Άρθρο 21
                     
                  
                        Άρθρο 22
                     
                     
                        Άρθρο 8
                     
                  
                        ΕΝΟΤΗΤΑ VI — ΤΡΟΠΟΠΟΙΗΣΗ, ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ
                     
                     
                        —
                     
                  
                        Άρθρο 23
                     
                     
                        —
                     
                  
                        Άρθρο 24
                     
                     
                        Άρθρο 22
                     
                  
                        Άρθρο 25
                     
                     
                        Άρθρο 23
                     
                  
                        Άρθρο 26
                     
                     
                        Άρθρο 24
                     
                  
                        Άρθρο 27
                     
                     
                        Άρθρο 25